Τέλος εποχής για τα iPod: Σταματάει την παραγωγή τους η Apple! Tsouk.gr\nApple Mobile NewsΝέα\nΤέλος εποχής για τα iPod: Σταματάει την παραγωγή τους η Apple!\nΗ Apple, η τεράστια αυτή εταιρεία που κυριαρχεί στον κόσμο της τεχνολογίας έχει γίνει με τα χρόνια το φετίχ πολλών ανθρώπων. Οι συσκευές υψηλών προδιαγραφών και ωραίου αντικειμενικά design, που παράγει, βρίσκονται σε κάθε σπίτι σε όλο τον κόσμο. Σε αυτές τις συσκευές ανήκει και το iPod, η απλή αλλά ταυτόχρονα πάρα πολύ χρήσιμη συσκευή που αφορά στη μουσική. Είσαι μήπως και εσύ από αυτούς που είναι όλη μέρα με ένα iPod στο χέρι; Αυτό θα αλλάξει σιγά σιγά καθώς η Apple σταματάει την παραγωγή τους.\nΤέλος τα iPod: Η ανακοίνωση της Apple\nΤα νέα για την εν λόγω είδηση ήρθαν μετά από ανακοίνωση της Apple. Ειδικότερα, σύμφωνα με την ανακοίνωση η εταιρεία θα σταματήσει την παραγωγή του τελευταίου μοντέλου iPod. Αυτό όμως καταλαβαίνεις σημαίνει ουσιαστικά το τέλος της εποχής για την εμβληματική σειρά προϊόντων που αν μη τι άλλο άλλαξε όλη τη βιομηχανία αναφορικά με τον τρόπο που ακούμε μουσική.\nΗ Apple είπε ότι οι πελάτες της θα μπορούν να αγοράζουν συσκευές iPod Touch μέχρι να εξαντληθούν πλήρως τα αποθέματα. Σημείωσε επίσης ότι οι πελάτες μπορούν πλέον να ακούν τα αγαπημένα τους τραγούδια από μια σειρά άλλων συσκευών Apple. Αυτές οι συσκευές είναι προφανώς τα iPhone, τα iPad και τα Apple Watch.\nΔιάβασε επίσης: NFT στο Instagram: Νέα λειτουργία ενσωματώνει τα NFT στη δημοφιλή πλατφόρμα\nΤα όσα δήλωσε ο εκπρόσωπος του τμήματος marketing της εταιρείας\nΙδιαίτερα σημαντικά και κάπως νοσταλγικά ήταν και τα όσα δήλωσε ο αντιπρόεδρος του παγκόσμιου marketing της Apple. Συγκεκριμένα, ο Greg Joswiak είπε πως η μουσική ήταν πάντα αναπόσπαστο κομμάτι της εταιρείας, καθώς το iPod ήταν το μέσο για να φτάσει η Apple σε εκατομμύρια χρήστες σε όλο τον κόσμο αλλάζοντας εντελώς τη μουσική βιομηχανία. Αυτός ο επαναπροσδιορισμός για το πώς ακούμε και το πώς μοιραζόμαστε τη μουσική ήρθε με το iPod. Και γι’ αυτόν τον λόγο σύμφωνα με τα όσα δήλωσε, το πνεύμα της εμβληματικής συσκευής θα συνεχίσει να ζει μέσα από τις υπόλοιπες συσκευές που παράγει η εταιρεία.\nΙστορική αναδρομή του πολυτελούς προϊόντος της Apple\nΤο iPod παρουσιάστηκε για πρώτη φορά από τον συνιδρυτή και τότε διευθύνοντα σύμβουλο της Apple, Steve Jobs το 2001. Όπως καταλαβαίνεις, ο Jobs ήταν τόσο μπροστά που κατάφερε 20+ χρόνια πριν να αλλάξει εντελώς τον κόσμο των φορητών συσκευών.\nΤο iPod με τον τροχό κύλισης και το ωραίο design του ήρθε το 2001 για να μας “υποσχεθεί ότι θα έχουμε 1000 μουσικά κομμάτια στην τσέπη μας”. Με αυτό το σλόγκαν και γενικότερα το ευφυές marketing του Jobs η Apple μέχρι και το 2007 κατάφερε να πουλήσει περισσότερες από 100 εκατομμύρια συσκευές iPod.\nΗ συνέχεια είναι γνωστή. Την ίδια χρονιά, δηλαδή το 2007, η Apple παρουσίασε το iPhone, ως κληρονόμο θα λέγαμε του iPod Touch. Από τότε και στο εξής η εταιρεία επέτυχε την αναγνώρισή της στο παγκόσμια αγορά.\nΠολύ πιθανόν βέβαια η εταιρεία να έχει κάποιον άλλο άσο στο μανίκι της, έτσι ώστε να αντικαταστήσει αυτή τη θρυλική συσκευή…\nTags: Apple, Apple Music, iPod, News, τέλος για τα iPod


Εκπληκτικό: Οι γιατροί ξεκίνησαν την Καισαρική τομή και έφεραν το Μωρό της στον κόσμο. Δεν Πίστευαν στα Μάτια τους όταν το Εξέτασαν - Fanpage\nH απόκτηση ενός μωρού είναι μια μεγάλη ευθύνη. Όλοι οι γονείς στον κόσμο γνωρίζουν ότι η ανατροφή των παιδιών είναι μια κουραστική δουλειά για όλο το εικοσιτετράωρο.\nΑλλά αυτό που είναι απλά εξάντληση για άλλους γονείς, είναι σχεδόν αδύνατο για την Sheree Psaila. Η 22χρονη νεαρή γυναίκα γεννήθηκε με συγγενή πολλαπλή αρθρογρύπωση, με δυσκαμψία στις αρθρώσεις της, που την εμποδίζει να χρησιμοποιεί πόδια ή χέρια, εξαιτίας μυϊκής ατονίας. Οι γονείς της είχαν προειδοποιηθεί όταν γεννήθηκε πως κατά πάσα πιθανότητα δεν θα επιβιώσει παραπάνω από ένα χρόνο.\nΜετά από μια σειρά επιτυχημένων εγχειρήσεων, οι γιατροί ήταν στην ευχάριστη θέση να αναφέρουν ότι η Sheree θα επιβιώνε, αν και θα έπρεπε να περάσει το υπόλοιπο της ζωής της σε αναπηρικό καροτσάκι. Αλλά η Sheree είχε μεγάλη αποφασιστικότητα και θέληση για ζωή. Όταν ήταν πέντε χρονών, η Sheree έκανε τα πρώτα της βήματα και συνέχισε να αγωνίζεται για μια «φυσιολογική» ζωή. Αποφοίτησε από το λύκειο και ξεκίνησε ένα πρόγραμμα σπουδών σε τεχνικό κολέγιο.\nΕκεί γνώρισε τον Chris, ο οποίος κατανόησε πως είναι να ζει με καθημερινές προκλήσεις. Το κάτω μέρος της σπονδυλικής του στήλης είχε καταστραφεί από μια γενετική διαταραχή που είχε κληρονομήσει. Η Sheree και ο Chris ερωτεύτηκαν και παντρεύτηκαν το 2015 και ήξεραν ότι ήθελαν να ξεκινήσουν τη δική τους οικογένεια.\nΔυστυχώς, η πρώτη εγκυμοσύνη της Sheree κατέληξε σε αποβολή. Οι γιατροί της είπαν ότι ήταν απίθανο να αποκτήσει ποτέ δικά της παιδιά. «Αλλά δεν μου έλεγαν ποτέ τον λόγο», είπε ο Sheree. Προσπάθησαν ξανά και έζησαν 9 μαγικούς μήνες μαζί μέχρι που…\n…ο μικρός Hayden γεννήθηκε με καισαρική τομή. Το όμορφο μωρό τους ζύγιζε 2,5 κιλά κατά τη γέννηση του και ήταν απόλυτα υγιές. Δεν υπάρχει καμία ένδειξη ότι κληρονόμησε οποιαδήποτε γενετική διαταραχή από τους γονείς του.\nΗ Sheree συνειδητοποίησε πόσο δύσκολο είναι η ανατροφή του παιδιού. Μετά βίας μπορεί να κρατήσει το μωρό της, επειδή τα χέρια της είναι τόσο αδύναμα. «Μερικές φορές, όταν κλαίει, θα πρέπει να περιμένω μέχρι κάποιος να τον βάλει στην αγκαλιά μου», είπε.\nΕυτυχώς, ο Chris και ένα άλλο άτομο την βοηθάνε και οι δύο γονείς είναι πολύ ευτυχισμένοι.\nΤους ευχόμαστε καλή τύχη στο νέο τους ξεκίνημα!


Με ρώτησαν: "Ποιά είναι η εκτίμησή σου για το αποτέλεσμα ΠΑΟΚ - ΠΑΝΑΘΗΝΑΪΚΟΣ;" ~ makpress - Το site της Θεσσαλονίκης\nΜε ρώτησαν: "Ποιά είναι η εκτίμησή σου για το αποτέλεσμα ΠΑΟΚ - ΠΑΝΑΘΗΝΑΪΚΟΣ;"\nΦίλοι ζήτησαν την πρόβλεψή μου και χωρίς να διεκδικώ καμία μα καμία ικανότητα μαντικής, θα σας πω απλά τι όνειρο είδα:\nΑΠΟΤΕΛΕΣΜΑ ΚΑΝΟΝΙΚΗΣ ΔΙΑΡΚΕΙΑΣ: 2-0 --> ΠΑΡΑΤΑΣΗ --> ΠΕΝΑΛΤΙ --> ΠΡΟΚΡΙΣΗ ΠΑΝΑΘΗΝΑΪΚΟΣ\nΚι αν θέλετε ακόμη περισσότερη πρόβλεψη:\nΗΜΙΧΡΟΝΟ ΤΕΛΙΚΟ 1/1\nΠέναλτι: Πρώτη πεντάδα: 5-5, ΣΤΟ 6ο ευστοχεί ο ΠΑΟ, αστοχεί ο ΠΑΟΚ.\nΑυτά είδα στον ύπνο μου, τι ύπνο ...στο 6ο πέναλτι ξύπνησα από τον εφιάλτη, αφού τελικά πέρασε ο βάζελος, μετά τις 9 - 9.30 θα ξέρουμε αν ήταν η πιο επιτυχημένη πρόβλεψη που έκανε ποτέ αθλητικός συντάκτης ! Ε, σας είπα όλο το ματς με κάθε λεπτομέρεια !\nΟποιος είδε άλλο όνειρο, ας το παραθέσει στα σχόλια - αρκεί να είναι πιο ευχάριστο από το δικό μου!


Σεισμός στην Ήπειρο! - Επαρχία - Athens magazine\nΣεισμός στην Ήπειρο!\n9 Σεπτεμβρίου 2018 09:49\nΣεισμική δόνηση ταρακούνησε την Ήπειρο, στις 08:25 το πρωί της Κυριακής.\nΔΕΙΤΕ ΕΠΙΣΗΣ: Ζώδια: Εβδομαδιαίες προβλέψεις από τον Κώστα Λεφάκη!\nΣύμφωνα με το Γεωδυναμικό Ινστιτούτο του Πανεπιστημίου Αθηνών, η δόνηση ήταν μεγέθους 3,7 βαθμών της κλίμακας Ρίχτερ. Το επίκεντρο του σεισμού εντοπίστηκε σε απόσταση 21 χιλιομέτρων βορείως της Ηγουμενίτσας ενώ το εστιακό βάθος του σεισμού υπολογίστηκε στα 4,9 χιλιόμετρα.\n18 Οκτωβρίου 2019 14:26\nΤο Κόκκινο Ποτάμι: Σούπερ αποκλειστικό! Οι εξελίξεις θα σας καθηλώσουν!\n18 Οκτωβρίου 2019 14:17\nΦρικτός θάνατος μοντέλου! Την στραγγάλισαν και την τσιμέντωσαν! (photos)


Εισάγετε την ερώτησή σας εδώ\nανεβαλλα ενα ταξιδι λογω ασθενειας δικαιούμαι τα χρηματα μου πίσω\nΗ Ένωση σας ασχολείται μόνον με ταξιδιωτικής και τουριστικής φύσεως προβλήματα και καταγγελίες\nΚάθε καταναλωτική Ένωση βάσει του ν.2251/1994 όπως τροποποιήθηκε με τον Ν. 3587/2007 σκοπό έχει να προασπίζει τα δικαιώματα των καταναλωτών που θίγονται από παραβατικές ενέργειες προμηθευτών προϊόντων και υπηρεσιών. Υπό αυτό το πρίσμα οφείλουμε να επιλειφθούμε κάθε καταγγελίας που μας απευθύνει ο θιγόμενος καταναλωτής. Έχουμε όμως προσπαθήσει να επικεντρώσουμε το ενδιαφέρον μας σε συγκεκριμένο τομέα και χώρο όπου πιστεύουμε ότι μπορούμε να χειριστούμε τα προκύπτοντα θέματα με μεγαλύτερη επιτυχία λόγω εξειδίκευσης στον ταξιδιωτικό και τουριστικό τομέα.\nΌταν αγοράσω το εισιτήριο από πρακτορείο ταξιδίων επιτρέπεται να με χρεώσει service fee\nΤα πρακτορεία ταξιδίων μέχρι πρόσφατα ενεργούσαν ως πράκτορες των αερομεταφορέων και εισέπραταν προμήθεια για την κράτηση και έκδοση των εισιτηρίων των πελατών τους από τους αερομεταφορείς. Έτσι δεν επιτρέπονταν να χρεώνουν για την υπηρεσία αυτή. Όταν οι αερομεταφορείς σταμάτησαν να χορηγούν προμήθειες προέτρεψαν τα πρακτορεία να εισπράττουν έξοδα εξυπηρέτησης ή service fee από τους πελάτες τους για την έκδοση των εισιτηρίων. Δεδομένου ότι τα πρακτορεία δεν έχουν άλλους πόρους και ακόμη εκτός από την έκδοση εκτελούν και πλήθος άλλων υπηρεσιών για τον πελάτη όπως αναζήτηση δρομολογίου σύμφωνα με τις προδιαγραφές του πελάτη, συμβουλευτικές υπηρεσίες, κράτηση ξενοδοχείων, επίγειων μεταφορών, παράδοση των ταξιδιωτικών εγγράφων στο γραφείο ή στην οικία του πελάτη είναι και εύλογο και δίκαιο να χρεώσουν ένα ποσό για τις υπηρεσίες που προσφέρουν μέσα στις οποίες περιλαμβάνεται και η έκδοση του εισιτηρίου.\nΌταν αγόρασα αεροπορικό εισιτήριο στο αεροδρόμιο από αεροπορική εταιρεία με χρέωσαν 20 € service fee. Είναι αυτή η χρέωση νόμιμη\nΚάθε αεροπορική εταιρεία που εκδίδει εισιτήρια για διαδρομές της οφείλει να χρεώσει τον επιβάτη ΜΟΝΟΝ με τον ναύλο και τις νόμιμες χρεώσεις, δηλαδή φόρους και τέλη που επιβάλλονται από άλλες αρχές. Η έκδοση του εισιτηρίου για την κράτηση του επιβάτη που θα χρησιμοποιήσει την μεταφορική υπηρεσία είναι αυτονόητα υποχρέωση της εταιρείας και δεν ΠΡΕΠΕΙ ΝΑ ΧΡΕΩΝΕΙ ΤΟΝ ΕΠΙΒΑΤΗ ΓΙΑ ΤΗΝ ΕΚΔΟΣΗ ΤΟΥ ΕΙΣΙΤΗΡΙΟΥ. Η ένωση μας είναι γνώστης του πελώριου αυτού θέματος και προετοιμάζει την νομική υποστήριξη του.\nΈχω δικαίωμα επιστροφής αγαθού και σε ποιά προθεσμία\nΈχετε δικαίωμα επιστροφής εφόσον δεν πληρεί πλήρως τις προϋποθέσεις αγοράς του. Δεν υπάρχει ρητή προθεσμία επιστροφής. Το κύριο στοιχείο δικαίωσης του καταναλωτή στην περίπτωση αυτή έγκειται σε τρία πράγματα. την αναμενόμενη διάρκεια ζωής και ασφαλούς χρησιμότητας του αγαθού σύμφωνα με τον προορισμό χρήσης του, την ύπαρξη πραγματικών ελλατωμάτων στο αγαθό και τρίτον την έλλειψη συνομολογημένων ιδιοτήτων. Εν πάσει περιπτώσει αγορά καινουργούς προϊόντος με μακρά διάρκεια ζωής επιβάλει υποχρεωτική έκδοση γραπτής εγγύησης από τον ππρομηθευτή.\nΠως μπορώ να προστατευτώ από πλημελή παροχή υπηρεσιών από ξενοδοχείο;\nΜε καταγγελία στην ένωση μας που θα περιέχει όλα τα στοιχεία της παραβατικής συμπεριφοράς του ξενοδοχείου, θα ενεργήσουμε ανέξοδα για λογαριασμό σας


Κάτοχος entry level κούρσας σκέφτεται για κάτι άλλο | ΠΟΔΗΛΑΤισσΕΣ.gr\nΣάβ, 14/09/2019 - 10:34\nΚαλησπέρα. Είμαι κάτοχος ενός sector eclipse μεταχειρισμένου, πρώτη μου κούρσα την οποία έχω μια 5ετία. Είμαι 1,85 και όταν την πήρα δε ψάχτηκα και πολύ με το μέγεθος, οπότε είμαι σίγουρος ότι είναι 1-2 μεγέθη μικρότερη (μέτρησα 55-56cm, και αν έχω διαβάσει σωστά, για το ύψος μου ενδείκνυται 57-58cm). Σκέφτομαι λοιπόν ότι έχει έρθει η ώρα ν' αλλάξω ποδήλατο, και οι κύριοι λόγοι γι' αυτό είναι:\n1)μικρά γρανάζια πίσω, που με δυσκολεύουν πολύ στις ανηφόρες\n2)το θέμα του μεγέθους που νομίζω μου προκαλεί λάθος στάση\n3)η σκέψη αν όντως χρειάζομαι κούρσα για αστική χρήση.\nΟπότε, σκέφτηκα ότι οι επιλογές μου είναι κάποιο καλό φίτνες όπως μερικά που έχω διαβάσει στο φόρουμ (sirrus, dew κλπ) ή κάποια άλλη κούρσα πιο φιλική στη καθημερινή μετακίνηση. Δεν με ενδιαφέρει και τόσο η ταχύτητα, διότι σπάνια κάνω ανοιχτή πορεία (χωρίς φανάρια και start/stop), αλλά δε θα 'θελα να απομακρυνθώ και πολύ απ' τις ταχύτητες μιας κούρσας. Η σκυφτή θέση δε μ' ενοχλεί γιατί έχω συνηθίσει πλέον, άλλα η αλήθεια είναι ότι σε μεγάλες βόλτες με πονούσαν τα χέρια απ' τους κραδασμούς (ίσως να φταίει και το συγκεκριμένο ποδήλατο). Η συχνότερη χρήση θα είναι για αποστάσεις 10-20-30 χλμ. Budget μέχρι 600€ με την ελπίδα ότι θα πωληθεί και το υπάρχον ποδήλατο.\nΣάβ, 14/09/2019 - 15:49\nνα ρωτήσω από που είσαι\nΣάβ, 14/09/2019 - 18:53\nΣάβ, 14/09/2019 - 19:30\nΜπάτζετ 600€ σημαίνει ότι τα λεφτά του υπάρχοντος ποδηλάτου είναι μέσα στα 600 ή θα τα προσθέσεις στα 600€;\nΣάβ, 14/09/2019 - 19:48\nΣυνολικό μπάτζετ 600, οπότε\nΣυνολικό μπάτζετ 600, οπότε αν είναι για κούρσα θα 'ναι μεταχειρισμένη.\nΣάβ, 14/09/2019 - 20:03\nχωρίς να τα πάω καλά με τα μεγέθη στις κούρσες\nέχεις σκεφτεί να το κάνεις το υπάρχον ποδήλατο σε flatbar ??\nνομίζω θα σε βολέψει και σαν μέγεθος\nΣάβ, 14/09/2019 - 20:06\nΗ αλήθεια είναι ότι δεν το\nΗ αλήθεια είναι ότι δεν το 'χα σκεφτεί, αλλά νομίζω προτιμώ να φρεσκαριστώ. Επίσης βασικό θέμα είναι τα μικρά γρανάζια.\nΝα πω για την ιστορία ότι μεσ' τη βδομάδα δοκίμασα 2 φίτνες, ένα Lombardo Ventimiglia αγνώστου μεγέθους, για κανα μισάωρο, και έχω να πω ότι δε με κάλυψε, μου φάνηκε κάπως αργό και άνευρο. Επίσης δοκίμασα ένα sirrus 19 για 2-3 τετράγωνα, στο μεγεθός μου, και μου άφησε καλή εντύπωση, αλλά τι να καταλάβεις με test drive 500μ....\nΣάβ, 14/09/2019 - 21:03\nναι είναι δύσκολο να καταλάβεις πολλά πράγματα\nτο sirrus είναι ένα από τα ποδήλατα που μ'αρεσουν\nβέβαια νευρικά ποδήλατα όπως το λες είναι οι κούρσες\nείτε με fb είτε με κανονικό τιμόνι\nΔευ, 16/09/2019 - 10:11\nΑν το κάνει flat bar θα του\nΑν το κάνει flat bar θα του μικρύνει κι άλλο σε μέγεθος.\nγια με μπερδεύει αυτό με τα μεγέθη thanks ninpo\nΤρί, 17/09/2019 - 14:01\nσκόρπια σχόλια (και ερωτήσεις προς εσένα) ....\n1. Δεν είμαι σίγουρος ότι έχεις επιλέξει λάθος μέγεθος. Το 1,85 πάει καλά με ΟΡΙΖΟΝΤΙΟ 55-56cm. Το 57-58 (ΟΡΙΖΟΝΤΙΟΣ) μου κάνει για 1,90. Είμαι 1,93 περίπου και θέλω 58,5-59,5 ΟΡΙΖΟΝΤΙΟ. Τα νούμερα είναι ΕΝΔΕΙΚΤΙΚΑ. Είναι μια καλή αρχή για να ξέρεις αν μπορείς να κουμπώσεις σωστά, έστω με λίγες (απαραίτητες) μικρορυθμίσεις και μετατροπές. Δεν είναι απόλυτα. Ο καθένας μας σκύβει / λυγίζει διαφορετικά, απλώνεται διαφορετικά, έχει άλλα σωματομετρικά δεδομένα (στο σύνολο).\n2. άρα, πρέπει να μας πεις γιατί έφτασες σε αυτό το συμπέρασμα. Νιώθεις ενοχλήσεις? Πόνους? Σε είδε κάποιος και σου είπε ότι "κάθεσαι λάθος"? Θέλεις να απλωθείς πιο πολύ / να κάτσεις πιο αεροδυναμικά?\n3. γρανάζια και πατήματα. Τι κασέτα έχεις τώρα? Τι γρανάζια έχεις δηλαδή πίσω και τι μπροστά? Στροφάρεις ΣΩΣΤΑ? Τι διαδρομές κάνεις? Με τι ΜΩΤ? Τι θέλεις να πετύχεις αλλάζοντας πατήματα? Οι ανηφόρες θέλουν προπόνηση και ο καθένας ΩΦΕΙΛΕΙ να κρατάει ΤΟ ΡΥΘΜΟ ΤΟΥ. Αν ακολουθείς γκρούπ, ο καθένας ανεβαίνει ΜΟΝΟΣ ΤΟΥ, αλλιώς κουράζεσαι τσάμπα. Επίσης, τι εννοείς ανηφόρα? Την Λ. Αλεξάνδρας ή τον Υμηττό?\n4. για αστική μετακίνηση και 10-20 χλμ δεν χρειάζεσαι κούρσα. Για 30+ χλμ "αρχίζεις να χρειάζεσαι", ειδικά αν ο ρυθμός είναι "δυνατός" και η διαδρομή ανοικτή, χωρίς πολλά σταμάτα-ξεκίνα. Φυσικά, αυτό είναι προσωπική άποψη, ο καθένας επιλέγει τι θέλει, τι τον βολεύει. Άλλωστε δεν μπορούμε να έχουμε 5-6 διαφορετικά ποδήλατα για κάθε χρήση (ή μήπως μπορούμε? χχχΑχαχχααΧΑ)\n5. Έχεις τη δυνατότητα να παίξεις με λαιμούς διαφορετικής κλίσης και μήκους? Να δανειστείς από φίλους πχ? Θα ήταν ίσως δόκιμο να δοκιμάσεις λαιμό με θετική κλίση, ώστε να σηκωθείς λίγο, και να αποφορτίσεις καρπούς / παλάμες από κραδασμούς. Δοκιμή-και-σφάλμα... Παίζω-και-δοκιμάζω....\n6. Για τους κραδασμούς, πέρα από άλλο λαιμό (το ίδιο περίπου αποτέλεσμα πετυχαίνεις) δοκίμασε να αλλάξεις (ΕΛΑΧΙΣΤΑ) κλίση στη σέλα, να μεταφέρεις το βάρος (ΕΛΑΧΙΣΤΑ) σε διαφορετική θέση. Εναλλακτικά, φοράς γαντάκι ποδηλατικό με τζελ, κανα 5-10ευρω έχει....\nΤρί, 17/09/2019 - 18:53\n1) Τον οριζόντιο μετράμε στο\n1) Τον οριζόντιο μετράμε στο μέγεθος; Τότε μάλλον έκανα λάθος, εγώ μέτρησα τον κάθετο άξονα, κάτω απ τη σέλα μέχρι το σημέιο που συνδέονται τα πετάλια.\n2)Δε μου 'χει πει κάποιος ότι κάθομαι λάθος. Η μοναδική σοβαρή ενόχληση που έχω νιώσει είναι μετά απο χλμ, ενόχληση στα χέρια, ανάμεσα σε αγκώνα και καρπό, απ' τους κραδασμούς φαντάζομαι. Τώρα αν νιώθω την ενόχληση λόγω λάθος στάσης ή μεγέθους ποδηλάτου, δε το ξέρω.\n3) Δε γνωρίζω τι κασσέτα και γρανάζια φοράω, το ποδήλατο το πήρα μεταχειρισμένο και δε ξέρω πως μετριούνται αυτά. Έχουν σχολιάσει όμως άνθρωποι γνώστες (τουλάχιστον παραπάνω απο μένα) βλέποντας το ποδήλατο ότι τα γρανάζια είναι μικρά κι αυτό θα πρέπει να με ζόριζει πολύ στις ανηφόρες. Και εννοούσαν όλες τις ανηφόρες, όχι απαραίτητα αυτές με την τρομακτική κλίση, αλλά και τις απλές. Κατα καιρούς που έκανα παραπάνω, πήγαινα σε ανηφόρες, αλλά μόνο και μόνο για σκληροπυρηνική προπόνηση, να "στάξω".\n4) Αυτός είναι ο λόγος που έχω αρχίσει να προσανατολίζομαι στα φίτνες, γιατί όλα σχεδόν τα χλμ μου γίνονται σε σταμάτα/ξεκίνα. Αθήνα μένω, μόνο βγαίνοντας θα μπορούσα να εκμεταλευτώ την ανοιχτή και σταθερή πορεία. Έχω παρατηρήσει ας πούμε ότι τις πιο "βαριές" σχέσεις στις ταχύτητες τις χρησιμοποιώ απο σπάνια έως καθόλου, αντίθετα τις "ελαφριές" τις χρησιμοποιώ σίγουρα σε κάθε διαδρομή μου.\n5) Η αλήθεια είναι ότι δεν έχω τη δυνατότητα να δοκιμάζω πράγματα, γι αυτό και δεν έχω καταλήξει ακόμα στα βασικά, όπως αν θέλω να συνεχίσω με κούρσα ή να πάω σε πιο άνετα φίτνες κλπ.\n6)Αυτό είναι κάτι που θα μπορούσα άνετα να πράξω, αλλά έχω καιρό να νιώσω πόνο στα χέρια, μιας και έχω καιρό να ποδηλατάρω μπόλικα χλμ ώστε να νιώσω πάλι ενοχλήσεις. Τη τελευταία φορά που πήγα στο ποδηλατάδικο ανέβασα και το τιμόνι πιο ψηλά ώστε να έχω πιο βολική θέση οδήγησης.\nΕν ολίγοις, νομίζω ότι οι σκέψεις μου για αλλαγή δε βασίζονται τόσο στο μέγεθος/θέση οδήγησης, αλλά περισσότερο στο δίπτυχο γρανάζια/ελαστικά με τη σκέψη ότι στην αστική ήρεμη ποδηλασία μάλλον θα χρειαζόμουν παραπάνω "εύκολες" ταχύτητες και μεγαλύτερα ελαστικά για αποφυγή κακοτοπιών. Τώρα αν αυτά τα είχα και συνεπώς είχα ώθηση να κάνω παραπάνω χλμ και αυτό μ' έφερνε στη θέση να ψάχνω πάλι κούρσα δε το ξέρω, ίσως είναι φαύλος κύκλος, αλλά προς το παρόν δε ποδηλατάρω αρκετά, και ούτε μαζί με παρέα ώστε να μου ανοίγει η όρεξη για χλμ.\nΠέμ, 19/09/2019 - 11:31\n....αν αυτό είναι το πρόβλημα, είσαι τυχερός.\nΑπλά πήγαινε σε ένα ποδηλατάδικο και ζήτα του μια κασέτα με πιο μεγάλα γρανάζια / για πιο μαλακά πατήματα, πες του και θα καταλάβει.\nΗ κασέτα πάει ως εξής: αρχικά μετράς πόσα γρανάζια εχει. Έτσι μια κασέτα με 9 γρανάζια είναι 9αρα, και όλο το σύστημα μετάδοσης χαρακτηρίζεται ως 9άρι.\nΜετά μετράς τα δοντάκια στο μικρότερο γρανάζι (πιο βαρύ πετάλι) και μετά τα δοντάκια στο πιο μεγάλο γρανάζι (πιο μαλακό πάτημα). Έτσι προκύπτει ο χαρακτηρισμός κασέτα 12-27... που πάει να πει ότι η κασέτα σου έχει 12αρι μικρό και 27αρι μεγάλο γρανάζι.\nΕσένα σε ενδιαφέρει να μείνεις σε ίδιο αριθμό γραναζιών, αν έχεις τώρα 9αρα, ΣΥΝΕΧΙΖΕΙΣ ΝΑ ΚΟΙΤΑΣ ΜΟΝΟ 9αρες ΚΑΣΕΤΕΣ... και θέλεις η νέα κασέτα που θα αγοράσεις να έχει πιο μεγάλα "μεγάλα γρανάζια", πχ θέλεις μια 12-29 (λέμε τώρα... δεν ξέρω τι υπάρχει από 9αρες). Προσοχή, μετά κοιτάμε το πίσω ντεραγιέ.... θα πρέπει να μπορεί να "διαχειριστεί" την νέα κασέτα, να μπορεί δηλαδή να ανεβάσει την αλυσίδα σε όλα τα γρανάζια (και στο νέο ΜΕΓΑΛΥΤΕΡΟ μεγάλο_γρανάζι).\nΟ ποδηλατάς σου θα τσεκάρει και θα σου πει.\nΑν δεν βρεις έτοιμη κασέτα όπως την θέλεις, εναλλακτικά, μπορείς να πας σε κάποιο ποδηλατάδικο που φτιάχνει κασέτες από μεμονωμένα γρανάζια. πχ ο Τζωρτζόπουλος φτιάχνει κασέτες της Miche γρανάζι-γρανάζι..... επιλέγετε μαζί τι θέλεις και τι παίζει με το σύστημα μετάδοσης που έχεις και προχωράς.\nΤα πατήματα θα μαλακώσουν, τα πόδια δεν θα μπουκώνουν.\nΥπάρχουν και άλλες εναλλακτικές, αλλά προς το παρόν μόνο υποθέσεις κάνουμε ΑΦΟΥ ΔΕΝ ΕΧΟΥΜΕ ΚΑΜΙΑ ΟΥΣΙΑΣΤΙΚΗ ΠΛΗΡΟΦΟΡΙΑ ΓΙΑ ΤΟ ΠΟΔΗΛΑΤΟ ΣΟΥ.\nΆρα [και τώρα παίρνω το θυμωμενο μου ύφος] μάθετε να ρωτάτε σωστές ερωτήσεις, αλλά πρώτα μάθετε να δίνετε ΣΩΣΤΕΣ ΠΛΗΡΟΦΟΡΙΕΣ ώστε να πάρετε σωστές απαντήσεις......\nΣάβ, 21/09/2019 - 12:10\nΗ κασέτα μου είναι 9άρα και\nΗ κασέτα μου είναι 9άρα και οι σχέσεις είναι 12/23.\nΟι μετρήσεις που έκανα στο σκελετό:


Παναθηναϊκός: Πρωταθλητής α΄ ημιχρόνου - 12x Online\nΠαναθηναϊκός: Πρωταθλητής α΄ ημιχρόνου\nΣΤΑΤΙΣΤΙΚΑ ΠΟΥ… ΠΛΗΡΩΝΟΥΝ ΓΙΑ ΤΟ ΠΡΩΤΑΘΛΗΜΑ SUPERLEAGUE INTERWETTEN\nΕντυπωσιακές ήταν οι ανακατατάξεις στο πρωτάθλημα της Superleague Interwetten, μετά την ολοκλήρωση της 17ης αγωνιστικής. Η ΑΕΚ ανέβηκε στη 2η θέση της κατάταξης, ενώ ο Άρης «γκρεμίστηκε» στην 4η. Έπειτα από τις δυο διαδοχικές εντός έδρας ήττες του, με το ίδιο σκορ (0-1) από την «Ένωση» και τον Παναθηναϊκό. Λίγο πριν η διοργάνωση μπει στο τελευταίο 1/3 της κανονικής περιόδου, παρουσιάζει ενδιαφέρον να δούμε κάποια στατιστικά που «βγάζουν» σημεία. Όπως αυτό με τον Παναθηναϊκό που είναι ο… πρωταθλητής α΄ ημιχρόνου. Ιδού, λοιπόν:\n-Ο Παναθηναϊκός, όπως αναφέραμε, είναι ο πρωταθλητής του πρώτου ημιχρόνου. Στα εννέα από τα 17 παιχνίδια του ήταν μπροστά στο σκορ στο πρώτο 45λεπτο. Ακολουθεί ο Άρης, με οκτώ νίκες ημιχρόνου. Το εντυπωσιακό για τους «πράσινους» είναι πως όποτε προηγηθούν στο ημίχρονο παίρνουν και τη νίκη! Αυτό συνέβη στα οκτώ από τα εννέα ματς του «τριφυλλιού». Μοναδική εξαίρεση αποτελεί ο αγώνας με την ΑΕΛ στο Αλκαζάρ όπου το 0-1 του πρώτου 45λεπτου μετατράπηκε σε 1-1 λίγο πριν από τη λήξη.\n-Περισσότερα από τα μισά από τα 17 παιχνίδια του πρωτοπόρου Ολυμπιακού (εννέα) ήταν «Χ» στο ημίχρονο. Οι ομάδες, ωστόσο, με τις περισσότερες ισοπαλίες στο πρώτο 45λεπτο είναι ο Αστέρας Τρίπολης και η Λάρισα, που έχουν από εννέα. Η ΑΕΛ είναι η μοναδική ομάδα του πρωταθλήματος που δεν έχει ακόμη βρεθεί μπροστά στο σκορ κατά τη διάρκεια του πρώτου 45λεπτου. Από την άλλη, η Λαμία είναι η ομάδα με τις περισσότερες ήττες στο α΄ ημίχρονο. Σε 10 από τα 14 παιχνίδια της ήταν πίσω στο σκορ!\nΆρης και Απόλλων για under 1.5\n–Άρης και Απόλλων Σμύρνης έχουν τα περισσότερα under 1.5. Γενικά, σχεδόν ένα στα τρία παιχνίδια του πρωταθλήματος λήγει με 0-1 τέρματα (under 1.5), με το ποσοστό να ανέρχεται σε 30,8%. Οι δυο ομάδες που προαναφέραμε, ωστόσο, ξεπερνούν το 50% στην επιβεβαίωση του under 1.5, με εννέα επιβεβαιώσεις σε 17 ματς (σχεδόν 53%). Ειδικά εκτός έδρας ο Απόλλων έχει 5/9 0-1 τέρματα! Το παράδοξο είναι πως σε δικό του ματς έχει σημειωθεί το μοναδικό 7+ γκολ του φετινού πρωταθλήματος (ήττα από την ΑΕΚ 4-3).\n-Το σύνολο τερμάτων «2-3 γκολ» έχει επιβεβαιωθεί σε 57 από τους 117 αγώνες μέχρι τώρα, σε ποσοστό δηλαδή πολύ κοντά στο 50% (48,7%). Υπάρχουν δυο ομάδες, ωστόσο, που έχουν επιβεβαιώσει το συγκεκριμένο σύνολο σε 11 από τα 17 παιχνίδια τους, φθάνοντας το 64%. Πρόκειται για τον ΟΦΗ και τον Παναιτωλικό. Ακολουθεί ο Ολυμπιακός, με 10/17 επιβεβαιώσεις.\nΤέσσερις ανατροπές, όλες στο 2/1\n-Μόλις τέσσερις ανατροπές έχουν γίνει στα μέχρι τώρα παιχνίδια, όλες στο 2/1. Πιο πρόσφατη στο ματς Ατρομήτου – ΠΑΟΚ 3-2, της 7ης Ιανουαρίου (0-1 ημίχρονο, 3-2 τελικό). Οι άλλες καταγράφηκαν στα παιχνίδια ΠΑΟΚ – ΠΑΣ Γιάννινα( 2-1, 0-1), Βόλος – ΠΑΣ Γιάννινα (2-1, 0-1) και Άρης – Λαμία (0-1, 3-1).\n-Η ΑΕΚ είναι η ομάδα που έχει τα περισσότερα goal ημιχρόνου. Γενικά, το να σκοράρουν και οι δυο ομάδες στο πρώτο 45λεπτο, στο πρωτάθλημα της Superleague δεν είναι κάτι που συμβαίνει συχνά. Έχει συμβεί σε 4/17 ματς της ΑΕΚ, ενώ από τρία αμφίσκορα ημιχρόνου έχουν ΟΦΗ, Απόλλων Σμύρνης και Παναιτωλικός.\n-Τα σκορ 1-0, 1-1 και 0-1 είναι αυτά που έχουν τις περισσότερες εμφανίσεις (από 13). Εντυπωσιακό είναι το γεγονός πως ένα «συνηθισμένο» σκορ όπως το 0-2 δεν έχει εμφανιστεί για 47 ματς, ενώ το 4-2 έχει να εμφανιστεί 230 παιχνίδια! Το 3-2 έχει εμφανιστεί μια φορά, ενώ το 2-3 καθυστερεί για 132 αγώνες.\nPick: Παίρνει αυτό που θέλει ο Παναθηναϊκός - 12x Online 22 Φεβρουαρίου, 2021 At 8:17 πμ\n[…] τη νίκη σε 12 ματς και στα 10 από αυτά η νίκη ήρθε από ημίχρονο. Μόνο στα παιχνίδια με τη Λάρισα και τον Ατρόμητο δεν […]


Νικήτας Κακλαμάνης.. Πως θα κινηθεί η ΝΔ στο Δήμο Ιωαννιτών! • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΝικήτας Κακλαμάνης.. Πως θα κινηθεί η ΝΔ στο Δήμο Ιωαννιτών!\nΣοβαρός, μετρημένος και με πολιτική ποιότητα ο Νικήτας Κακλαμάνης, παρενέβη, μέσω του Δημοτικού Ραδιοφώνου, στα τοπικά προεκλογικά πράγματα των Ιωαννίνων, βάζοντας τέλος στην παραφιλολογία των τελευταίων ημερών. Ουσιαστικά “άδειασε” τον Πρόεδρο της ΝΟΔΕ, ο οποίος δήλωνε στους τηλεοπτικούς σταθμούς ότι ο Μωυσής Ελισάφ έχει μιλήσει για στήριξη της υποψηφιότητάς του με τον Νικήτα Κακλαμάνη ενώ αποσαφήνισε ότι ο Σταύρος Καλογιάννης θα είναι υποψήφιος βουλευτής Ιωαννίνων, όπως ο ίδιος επιθυμεί.\nΟ Νικήτας Κακλαμάνης μίλησε στο Δημοτικό Ραδιόφωνο Ιωαννίνων και στην εκπομπή της Βίκυ Μιχέλη και ξεκαθάρισε πλήρως το τοπίο στην τοπική κεντροδεξιά.\nΑφενός κατέστησε σαφές ότι στην Περιφέρεια Ηπείρου για τη Νέα Δημοκρατία δεν υπάρχει καμία άλλη υποψηφιότητα πέραν αυτής του Αλέκου Καχριμάνη. “Είμαι απολύτως σαφής” ανέφερε με έμφαση.\nΕκτενής ήταν η αναφορά τους στις δημοτικές εκλογές. Για το δήμο Ιωαννιτών, όπως ανέφερε υπάρχουν τρεις, τέσσερις υποψηφιότητες που προέρχονται από τον χώρο της Νέας Δημοκρατίας αλλά και έξω απ’ αυτή.\nΔεν θέλησε να μπει σε ονοματολογία, ωστόσο αποσαφήνισε όσα ειπώθηκαν και γράφηκαν τις τελευταίες ημέρες σχετικά με πιθανή στήριξη της υποψηφιότητας του Μωυσή Ελισάφ.\n“Γνωριζόμαστε πολλά χρόνια με τον κ. Ελισάφ.. Μην ξεχνάτε ότι υπήρξα και γω γιατρός. Μιλούσαμε τηλεφωνικά, συναντιόμασταν και κάποιες φορές.. Είναι άλλο πράγμα το συζητώ με κάποιον κι άλλο η μυθοπλασία”, ανέφερε χαρακτηριστικά.\nΣύμφωνα με όσα ανέφερε ο κ. Κακλαμάνης, οι ανακοινώσεις της Νέας Δημοκρατίας για τους υποψηφίους που θα στηρίξει το κόμμα του θα ανακοινωθούν περί το τέλος Οκτωβρίου. Αρκετές μέρες νωρίτερα θα γίνουν οι ανακοινώσεις για τους υποψηφίους Περιφερειάρχες.\nΟ ίδιος έδωσε τον άξονα πάνω στον οποίο θα κινηθούν οι επιλογές της Νέας Δημοκρατίας. “Έχουμε καλές υποψηφιότητες. Οι υποψήφιοι που πολιτικά θα στηρίξουμε, δεν θα προέρχονται κατ’ ανάγκη μέσα από τον πολιτικό σωλήνα. Ψάχνουμε κι έξω από κει, στον ευρύτερο χώρο.. Με ευρωπαικό προσανατολισμό, δημοκρατικούς ανθρώπους, πολιτισμένους ανθρώπους, που έχουν και μία επιρροή στις τοπικές κοινωνίες”.\nΟ Νικήτας Κακλαμάνης έκανε εκτενή αναφορά στον Σταύρο Καλογιάννη, τονίζοντας ότι έγινε συζήτηση μαζί του για το ενδεχόμενο να είναι υποψήφιος δήμαρχος στα Γιάννινα. Όμως η επιθυμία του ήταν να μείνει στην κεντρική πολιτική σκηνή, να είναι δηλαδή και πάλι υποψήφιος βουλευτής. Η επιθυμία αυτή έγινε σεβαστή από τον Πρόεδρο της Νέας Δημοκρατίας.. Με λίγες φράσεις λοιπόν έβαλε τέλος και σ΄αυτά τα μυθεύματα!\nΘα ξεδιψάσουν σε Δίστρατο και Κλειδωνιά!\nΠαραβίασε τα μέτρα και...\nΣτο πλαίσιο στοχευμένων δράσεων για...


η ελιά: Εσείς γνωρίζετε πότε ένα παιδί νιώθει ασφάλεια;\nΝα θυμάστε πως η αποδοχή είναι σαν το γόνιμο έδαφος που επιτρέπει σ’ ένα μικρό σποράκι να εξελιχθεί σ΄αυτό που είναι ικανό να γίνει, σ” ένα όμορφο λουλούδι. Το χώμα απλώς δίνει τη δυνατότητα στο σποράκι να γίνει λουλούδι. Απελευθερώνει την ικανότητα του σπόρου να αναπτυχθεί, όμως η ικανότητα αυτή υπάρχει αποκλειστικά μέσα στον σπόρο. Όπως συμβαίνει με το σπόρο, το παιδί διαθέτει αποκλειστικά μέσα του την ικανότητα να αναπτύσσεται. Η αποδοχή είναι σαν το χώμα απλώς δίνει τη δυνατότητα στο παιδί να πραγματώσει το δυναμικό του. Να «ανθίσει» μεγαλώνοντας. http://www.jenny.gr


Η Τουρκία ουδέποτε χρησιμοποίησε χημικά όπλα στις επιχειρήσεις της στη Συρία και δίνει τη μέγιστη προσοχή στους άμαχους, δήλωσε τουρκική διπλωματική πηγή σήμερα, μετά τις καταγγελίες ότι οι τουρκικές δυνάμεις διέπραξαν επίθεση με τοξικό αέριο στην περιοχή του Αφρίν.\n«Πρόκειται για αβάσιμες κατηγορίες. Η Τουρκία ποτέ δεν χρησιμοποίησε χημικά όπλα. Δίνουμε τη μέγιστη προσοχή στους αμάχους στην Επιχείρηση Κλάδος Ελαίας» ανέφερε η πηγή, σύμφωνα με το πρακτορείο ειδήσεων Reuters.\nΗ ίδια πηγή χαρακτήρισε «μαύρη προπαγάνδα» τις καταγγελίες ότι έξι πολίτες τραυματίστηκαν στην επίθεση.\nΣτην εβδομαδιαία ανακοίνωση που έδωσαν σήμερα στη δημοσιότητα οι τουρκικές ένοπλες δυνάμεις επαναλαμβάνουν ότι δεν χρησιμοποιούν διεθνώς απαγορευμένα όπλα στις επιχειρήσεις στο Αφρίν και ότι στοχοθετούν μόνο τους «τρομοκράτες» και τις θέσεις τους στην περιοχή.\nΣύμφωνα με μέσα ενημέρωσης των Κούρδων της Συρίας αλλά και με το επίσημο ειδησεογραφικό πρακτορείο της χώρας, έξι άμαχοι παρουσίασαν αναπνευστικά προβλήματα και άλλα συμπτώματα που υποδηλώνουν ότι εισέπνευσαν δηλητηριώδη αέρια, μετά από μια επίθεση της Τουρκίας στον θύλακα του Αφρίν που ελέγχεται από τους Κούρδους. Τα συριακά και κουρδικά μμε επικαλούνται γιατρούς από το Αφρίν που δήλωσαν ότι σε τοπικό νοσοκομείο νοσηλεύτηκαν έξι άνθρωποι με δύσπνοια, εμετούς και δερματικά εξανθήματα.\nΤις πληροφορίες αυτές μετέδωσε επίσης το Συριακό Παρατηρητήριο Ανθρωπίνων Δικαιωμάτων.\nΤο συριακό πρακτορείο SANA ανέφερε ότι η Τουρκία εκτόξευσε βλήματα που περιείχαν «τοξικές ουσίες» σε ένα χωριό της περιοχής Αφρίν το βράδυ της Παρασκευής. Το SANA, καθώς και κουρδικά ΜΜΕ, όπως το Kurdistan24, επικαλούνται τον γιατρό Χαλίλ Σάμπρι που είπε ότι η επίθεση έγινε στο χωριό Αράντα.\nΠερισσότερα σε αυτή την κατηγορία: « Κόσοβο: Επέτειος ανεξαρτησίας χωρίς επισήμους από Ε.Ε. και ΗΠΑ Μεξικό: Στους 13 οι νεκροί από τη συντριβή στρατιωτικού ελικοπτέρου »


Ως άλλος αντιστασιακός εμφανίστηκε, μετά τον Γιώργο Παπανδρέου (που κι αυτός ήταν …εξόριστος), να μας πει ότι σε ηλικία 6 μηνών ήταν πολιτικός κρατούμενος. Η αναίδεια του κυρίου Μητσοτάκη συνίσταται στο γεγονός ότι αυτά τα λέει σε μια χώρα (στην οποία θέλει να γίνει πρωθυπουργός) όπου:\nΥπάρχει μια τοποθεσία που λέγεται φυλακές Αβέρωφ. Εκεί η τάξη του κυρίου Μητσοτάκη φρονημάτιζε εκατοντάδες παιδιά. Μάλιστα, τα πολιτικά ανδρείκελα εκείνων των εποχών είχαν την «καλοσύνη» για την διασφάλιση των ανέσεων των παιδιών να έχουν δύο θαλάμους κράτησης. Ο ένας «υποδεχόταν» τα μωρά έως δύο ετών. Ο άλλος τα παιδιά από δύο έως πέντε ετών.\nΥπάρχει μια τοποθεσία που λέγεται Ωρωπός. Εκεί, στις φυλακές, το πολιτικό σύστημα της ολιγαρχίας, που υπηρετεί ο Μητσοτάκης, έστελνε μανάδες μαζί με τα παιδιά τους.\nΟ τόπος που θέλει να τον κυβερνήσει αυτό το «εξαμηνίτικο εξόριστο», που ακούει στο όνομα Μητσοτάκης, είναι σπαρμένος από φυλακές και εξορίες που έφτιαξε η τάξη των προυχόντων και των πολιτικών της εκπροσώπων, για να αναμορφώνει μωρά, παιδιά , γυναίκες και άντρες.\nΓνωρίζουν εντούτοις ασχημονούν. Αρκετές φορές δεν το κάνουν καν από πρόθεση. Πολύ απλά οι άνθρωποι είναι «αλλού».\nΑυτό το «αλλού» κάθε άλλο παρά τους αθωώνει. Εδώ δεν ισχύει το «αθώος λόγω βλακείας» Εδώ έχουμε μια καταφανή απόδειξη της λουδοβίκειας αντίληψη, που έχουν για τον εαυτό τους και για την ύπαρξη τους. Οι άνθρωποι θεωρούν ότι είναι κατασκευασμένοι από ανώτερα υλικά. Έτσι αντιλαμβάνονται τους εαυτούς τους. Βλέπετε η συνείδηση τους καθορίζεται από το γεγονός ότι είναι και συμπεριφέρονται ως μέλη της άρχουσας τάξης.\nΑυτό που είπε ο Μητσοτάκης το πιστεύει. Και το εννοεί. Όντως νομίζει ότι ήταν «κρατούμενος». Μέχρι εκεί φτάνει το μυαλό του και της τάξης του, για το τι σημαίνει αντίσταση, διωγμός, θυσίες. Για αυτούς στέρηση είναι ό,τι αλλάζει τους συνήθεις τρόπους της καλοπέρασης τους.\nΔείγμα ότι οι άνθρωποι αντιμετωπίζουν την Ελλάδα με όρους τουρισμού. Αντιμετωπίζουν τους ανθρώπους της με όρους αφέντη. Και αντιλαμβάνονται την Ιστορία της σαν ένα υποκεφάλαιο της προσωπικής και οικογενειακής τους βιογραφίας.\nΕκεί ακριβώς έγκειται η αναίδεια τους. Η αναίδεια τους συνιστά έκφραση της απόστασης που τους χωρίζει από την πραγματική Ελλάδα. Για αυτούς η Ελλάδα δεν είναι παρά ένας τόπος που γεννήθηκαν για να τον κυβερνήσουν. Δικαιωματικά.\nΘα το ξαναπούμε: Η συμπεριφορά τους πολύ λιγότερη σχέση έχει με τα προσωπικά τους χαρακτηριστικά απ’ ότι με τα πολιτικά και ταξικά τους γνωρίσματα.\nΕίναι η τάξης τους που είναι «αλλού». Ωστόσο βρίσκεται εδώ. Θρονιασμένη πάνω στην καμπούρα του ελληνικού λαού. Εναπόκειται στον τελευταίο να τους στείλει οψέποτε το αποφασίσει εκεί που τους αξίζει: «Αλλού». Κι αυτούς και την τάξη τους και την αναίδεια τους και την αυθάδεια τους και τον λουδοβικισμό τους.\nΥ.Γ: Ακούσαμε ότι επιχειρήθηκε συσχετισμός της υπόθεσης Μπελογιάννη με τους ισχυρισμούς περί «έξι μηνών κρατούμενου» του Κυριάκου Μητσοτάκη. Αλλά μετά μάθαμε ότι φορέας αυτού του συσχετισμού ήταν ο κύριος Χωμενίδης. Οπότε το θέμα παύει να έχει οποιαδήποτε σημασία.


Ήρθε η ώρα να αλλάξεις λάστιχα; Μάθε γιατί πρέπει να αντικαταστήσεις και τα εμπρός και τα πίσω\nΗ μετακίνησή μου14 Ιανουαρίου 2022\nΈνα από τα μυστικά για καλή και ασφαλή οδήγηση είναι τα λάστιχα. Πολλοί οδηγοί κάνουν το λάθος και αλλάζουν μόνο τα μπροστά ή τα πίσω ελαστικά. Αυτό μακροπρόθεσμα μπορεί να δημιουργήσει προβλήματα, αλλά και αυξημένο κόστος.\nΟ σωστός τρόπος είναι να αντικαταστήσεις όλα μαζί τα λάστιχα του οχήματός σου και δες το γιατί:\nΙσομοίρασμα της φθοράς\nΣε κάθε διαδρομή τα ελαστικά σου φθείρονται. Όταν όλα είναι καινούρια κι έχει προηγηθεί η ζυγοστάθμιση, τότε δεν έχεις κανένα πρόβλημα για το πότε θα χρειαστούν αντικατάσταση κι έτσι απολαμβάνεις τη βέλτιστη οδηγική εμπειρία και βγάζεις πολλά περισσότερα χιλιόμετρα με το ίδιο σετ. Επιπλέον, ρώτα τον μηχανικό σου πότε χρειάζεται να φέρεις τα μπροστά πίσω για ακόμη καλύτερη κατανομή!\nΗ απόδοση των ελαστικών φαίνεται στο γερό κράτημα και στη γρήγορη ανταπόκριση. Στην περίπτωση που έχεις αλλάξει κάποια από αυτά, η συμπεριφορά τους είναι απρόσμενη και ενδέχεται να χάσεις ευκολότερα τον έλεγχο του οχήματος. Αν δε θες να γλιστράει το όχημα, περίεργους ήχους και γενικότερα σκέφτεσαι την ασφάλειά σου, τότε κάνε την αντικατάσταση σωστά.\nΣτο eco-driving, αλλά και σε πολλά ηλεκτρικά αυτοκίνητα τα λάστιχα παίζουν πρωταγωνιστικό ρόλο στην κατανάλωση. Όταν είναι σε καλή κατάσταση και σωστά φουσκωμένα, τότε αποδίδουν στο μέγιστο και το όχημά σου καίει λιγότερο λόγω της μειωμένης αντίστασης κύλισης.\nΚάθε σειρά ελαστικών έχει κάποια συγκεκριμένα χαρακτηριστικά τα οποία αποδίδουν όταν όλα είναι το ίδιο. Εάν μπερδέψεις διάφορες μάρκες και σειρές, τότε έχεις τα αντίθετα αποτελέσματα.\nΣύμφωνα λοιπόν με τις ανάγκες σου, αλλά και την περίοδο (χειμώνας – καλοκαίρι), διάλεξε τα κατάλληλα ελαστικά. Θα διαπιστώσεις κι εμπειρικά πως η επιλογή σου μετράει!\nΠέρα όμως των ελαστικών, εξίσου σημαντική είναι και η ασφάλιση του αυτοκινήτου σου! Η ασφάλεια αυτοκινήτου από την Anytime σου προσφέρει τις καλύψεις που χρειάζεσαι, στην τιμή που θέλεις, αλλά και μοναδικά προνόμια και προσφορές μέσω του Anytime Club. Κάνε τώρα το συμβόλαιό σου και κέρδισε €25 έκπτωση στην αντικατάσταση 4 νέων ελαστικών από τον κορυφαίο «Γάλλο» κατασκευαστή Michelin!


Μια νέα εποχή αρχίζει στη διαχείριση των απορριμμάτων στην Κρήτη – News Week\nΜια νέα εποχή αρχίζει στη διαχείριση των απορριμμάτων στην Κρήτη\nΕγκρίθηκε ομόφωνα και από την Εκτελεστική Επιτροπή του Ε.Σ.Δ.Α.Κ. η δημοπράτηση ενός εκ των πιο σημαντικών έργων διαχείρισης απορριμμάτων της Κρήτης, που βελτιώνει και εκσυγχρονίζει τον τρόπο διαχείρισης των απορριμμάτων του συνόλου της Π.Ε. Ρεθύμνου, η κατασκευή και λειτουργία για 5 χρόνια της Μονάδας Επεξεργασίας Απορριμμάτων (ΜΕΑ) και ΧΥΤΥ Αμαρίου.\nΠρόκειται για ένα έργο προϋπολογισμού 45.000.000 εκ. ευρώ μαζί με το ΦΠΑ, με χρηματοδότηση από το ΥΜΕΠΕΡΑΑ, το οποίο βελτιώνει αισθητά το περιβαλλοντικό αποτύπωμα της Κρήτης, αναβαθμίζει τις δομές διαχείρισης των απορριμμάτων και εντάσσεται στο Περιφερειακό Σχέδιο Διαχείρισης Αποβλήτων Κρήτης. Με αυτό το έργο, η διαδικασία διαχείρισης των απορριμμάτων στο Αμάρι εκσυγχρονίζεται και χρησιμοποιώντας όλες τις προηγμένες μεθόδους, παράγεται όφελος για την κοινωνία. Στόχος του έργου, είναι η ανάκτηση ανακυκλώσιμων υλικών, η παραγωγή κομπόστ από τα προδιαλεγμένα οργανικά απορρίμματα καθώς και η βιολογική σταθεροποίηση του οργανικού που διαχωρίζεται από τα σύμμεικτα ΑΣΑ μέσω της μηχανικής διαλογής. Το οργανικό κλάσμα, τόσο το προδιαλεγμένο, όσο και το διαχωρισμένο μέσω μηχανικής διαλογής, θα υφίσταται αναερόβια χώνευση με στόχο την παραγωγή βιοαερίου και τη σύγχρονη ενεργειακή αξιοποίησή του για την παραγωγή ηλεκτρικής ενέργειας. Κατόπιν, τα οργανικά θα οδηγούνται προς αερόβια βιολογική επεξεργασία με στόχο την παραγωγή κομπόστ.\nΣε δηλώσεις του ο Περιφερειάρχης Κρήτης Σταύρος Αρναουτάκης ανέφερε: «Είναι πραγματικά μια ξεχωριστή μέρα σήμερα για όλους εμάς που από το 2011 ξεκινήσαμε την προσπάθεια του ολοκληρωμένου περιφερειακού σχεδιασμού για την διαχείριση των απορριμμάτων στην Κρήτη. Το εργοστάσιο στο Αμάρι, έργο 45 εκ. ευρώ μαζί και με τα υπόλοιπα έργα της Χερσονήσου, τον Αρχανών, της Σητείας, της Ιεράπετρας, των Χανίων, του Ηρακλείου, μας δίνει τη δυνατότητα, μέσα σε μία τριετία, να έχει διαμορφωθεί ολοκληρωμένος αυτός σχεδιασμός για τη διαχείριση των απορριμμάτων στην Κρήτη. Με την σύμφωνη γνώμη των τοπικών κοινωνιών και με τη συνεργασία όλων των φορέων». Ο Περιφερειάρχης ευχαρίστησε τον Ε.Σ.Δ.Α.Κ., τα υπηρεσιακά στελέχη και όλους τους εμπλεκόμενους στην Αυτοδιοίκηση, την Περιφέρεια και το Υπουργείο και υπενθύμισε τον κομβικό και καίριο, οραματικό και ουσιαστικό ρόλο που είχε για το έργο η αείμνηστη Αντιπεριφερειάρχης Βιργινία Μανασάκη και ο διάδοχος της Νίκος Καλογερής στη συνέχεια, που συνέχισε το κρίσιμο έργο που ξεκίνησε. «Λείπει ένα πρόσωπο. Λείπει η Βιργινία, που έδωσε τη δική της προσπάθεια και τον δικό της αγώνα για το σχεδιασμό αυτό», τόνισε χαρακτηριστικά ο Περιφερειάρχης».\nΣε δηλώσεις του ο Πρόεδρος του Ε.Σ.Δ.Α.Κ. Χάρης Μαμουλάκης ανέφερε: «Μια πολύ σημαντική στιγμή για την Κρήτη, για τον Περιφερειακό Σχεδιασμό, για τη Διαχείριση των Απορριμμάτων, μια κομβικής σημασίας μονάδα επεξεργασίας απορριμμάτων για όλο τον νομό Ρεθύμνου, έχει φτάσει επιτέλους σε φάση δημοπράτησης. Βρισκόμαστε σήμερα στην ευχάριστη θέση να «βγάζουμε στον αέρα» τον σημαντικό αυτό διαγωνισμό κατασκευής και λειτουργίας της Μονάδας Επεξεργασίας Απορριμμάτων και ΧΥΤΥ Αμαρίου, ύψους – μαζί με το Φ.Π.Α. – 45.000.000 ευρώ και να προχωράμε σε ένα έργο – σταθμό το οποίο εναρμονίζεται πλήρως με τον Περιφερειακό Σχεδιασμό και βάζει την Κρήτη μπροστά, σε θέματα υποδομών και διαχείρισης ζητημάτων προστασίας του περιβάλλοντος\nΘα ήθελα να ευχαριστήσω όλους τους συνεργάτες και τους φορείς που συνετέλεσαν σε αυτή την προσπάθεια, την Περιφέρεια Κρήτης, τους Δήμους όλου του νησιού, τα στελέχη του Ε.Σ.Δ.Α.Κ. και του ΥΜΕΠΕΡΑΑ για το τελικό αποτέλεσμα και φυσικά, το μυαλό μας σταματάει στην αείμνηστη Βιργινία Μανασάκη… Ήταν άλλωστε και ένα δικό της όραμα αυτή η μονάδα, ένα έργο για το οποίο και κατέβαλε τεράστιες προσπάθειες».\nΣε δηλώσεις του ο Αντιπεριφερειάρχης Νίκος Καλογερής ανέφερε: «Από την φάση του σχεδιασμού, ο οποίος έγινε με πολύ μεγάλη επιτυχία και πολύ δουλειά τα προηγούμενα χρόνια – και στον οποίο συμμετείχαν όλοι όσοι προαναφέρθηκαν από τον Περιφερειάρχη Κρήτης, από τη Βιργινία, τα στελέχη της Περιφέρειας και της Δ/νση Περιβάλλοντος και Χωρικού Σχεδιασμού – με τη σύμπραξη όλων των φορέων διαχείρισης στερεών αποβλήτων, των Δήμων και της ΠΕΔ, φτάσαμε αυτή τη στιγμή να «γευόμαστε τους καρπούς» αυτής της προσπάθειας με την ένταξη και σιγά – σιγά την υλοποίηση των έργων. Θεωρούμε ότι είναι μια πάρα πολύ μεγάλη επιτυχία για την Κρήτη, διότι σε μια περιοχή όπως η δική μας που στηρίζει την ανάπτυξή της κυρίως στον τουρισμό, όπου το φυσικό περιβάλλον έχει κομβική σημασία, τα έργα αυτά είναι καθαρά αναπτυξιακά και θα συμβάλλουν να αναβαθμιστεί τα επόμενα χρόνια όλη η Κρήτη, ακόμα περισσότερο».\nΣε δηλώσεις του ο Δήμαρχος Αμαρίου και Αντιπρόεδρος του Ε.Σ.Δ.Α.Κ. Παντελής Μουρτζανός ανέφερε: «Σήμερα είναι μια ξεχωριστεί μέρα για το Αμάρι, για τους Δήμους του Ρεθύμνου, για την Π.Ε. Ρεθύμνου. Επιτέλους, ολοκληρώθηκαν οι διαδικασίες για την δημοπράτηση του έργου που αφορά την επεξεργασία απορριμμάτων του εργοστασίου που θα γίνει στο Ρέθυμνο. Σήμερα η Εκτελεστική Επιτροπή του ΕΣΔΑΚ έλαβε την απόφαση δημοπράτησης και περιμένουμε το επόμενο διάστημα να έχουμε και τους υποψήφιους αναδόχους.\nΘα ήθελα από την πλευρά μου να ευχαριστήσω τον κ. Σταύρο Αρναουτάκη ο οποίος πήρε επάνω του το θέμα ώστε να γίνει το έργο με δημόσιες δαπάνες, με χρήματα του ΕΣΠΑ. ΘΑ ήθελα να ευχαριστήσω επίσης τον Πρόεδρο του Ε.Σ.Δ.Α.Κ. που από την αρχή έτρεξε πάρα πολύ για το έργο αυτό, καθώς και το προσωπικό του Ε.Σ.Δ.Α.Κ., του Δήμου Αμαρίου και της Αμάρι ΑΕ που συνεργάστηκαν άψογα για να έχουμε το σημερινό αποτέλεσμα. Περιμένουμε λοιπόν τώρα να γίνει πραγματικότητα μια προσπάθεια που έχει ξεκινήσει εδώ και 6 χρόνια και εφόσον θα έχουμε ανάδοχο, όλοι ξέρουμε ότι σε 18 μήνες το εργοστάσιο θα είναι έτοιμο και θα λυθεί το μείζον πρόβλημα διαχείρισης των απορριμμάτων– πρόβλημα για πολλούς δήμους της χώρας – ολόκληρης της Π.Ε. Ρεθύμνου και μάλιστα για πάρα πολλά χρόνια.\nΥπενθυμίζεται ότι πρόσφατα, τον Ιούλιο του 2018, ολοκληρώθηκαν και τα έργα επέκτασης του ενεργού κυττάρου του ΧΥΤΑ Αμαρίου, ένα έργο το οποίο επίσης εντάσσεται στον ΠΕ.Σ.Δ.Α. Κρήτης και αναβάθμισε περιβαλλοντικά, αισθητικά και λειτουργικά το κύτταρο που καλύπτει το σύνολο της Π.Ε. Ρεθύμνου. Το έργο είχε προϋπολογισμό 1.600.000 ευρώ, χρηματοδοτήθηκε από την Περιφέρεια Κρήτης και το Π.Δ.Ε., κατοχυρώθηκε με έκπτωση περίπου 66% και εκτελέστηκε με άψογο τρόπο. Κάτι που αποδεικνύει ότι με αυστηρό έλεγχο από τον επιβλέποντα φορέα, ακόμα και στις μεγάλες εκπτώσεις, υπάρχει άριστο αποτέλεσμα. Στο έργο περιλαμβανόταν η επέκταση του ενεργού κυττάρου κατά 8 περίπου στρέμματα, η στεγανοποίησή του, η κατασκευή έργων διαχείρισης βιοαερίου, η κατασκευή δικτύου συλλογής και μεταφοράς ομβρίων υδάτων, η κατασκευή νέας δεξαμενής συλλογής στραγγισμάτων, καθώς και διάφορα συνοδά έργα περιβαλλοντικής και λειτουργικής βελτίωσης του σημείου.\nΠερισσότερα στοιχεία για το έργο κατασκευής και λειτουργίας της Μονάδας Επεξεργασίας Απορριμμάτων και ΧΥΤΥ Αμαρίου\nΤο έργο κατασκευής της μονάδα επεξεργασίας στερεών αποβλήτων είναι συνολικής δυναμικότητας 35.600 τόνων Αστικών Σύμμεικτων Αποβλήτων (ΑΣΑ) ανά έτος.\nΠεριλαμβάνει όλες τις αναγκαίες υποδομές και την προμήθεια κινητού εξοπλισμού. Επιπροσθέτως, επειδή είναι αναγκαία η προώθηση συστημάτων για την επεξεργασία οργανικών αποβλήτων, με χωριστή συλλογή των οργανικών αποβλήτων από μαζικά σημεία εστίασης ή και νοικοκυριά (οργανικά κουζίνας) καθώς και άλλων οργανικών αποβλήτων (πράσινα κ.λ.π), εντός του ως άνω γηπέδου θα κατασκευασθεί και μονάδα Επεξεργασίας Προδιαλεγμένου Οργανικού Κλάσματος δυναμικότητας 7.400 τόνων ετησίως.\nΜονάδα υποδοχής και προσωρινής αποθήκευσης των εισερχόμενων ΑΣΑ\nΜονάδα υποδοχής και προσωρινής αποθήκευσης των εισερχόμενων προδιαλεγμένων οργανικών.\nΜονάδα μηχανικής επεξεργασίας των ΑΣΑ με στόχο την ανάκτηση ανακυκλώσιμων υλικών και το διαχωρισμό του οργανικού κλάσματος προς βιολογική επεξεργασία και ενεργειακή αξιοποίηση του.\nΜονάδα βιολογικής επεξεργασίας του οργανικού κλάσματος των ΑΣΑ και των προδιαλεγμένων οργανικών με τη μέθοδο της αναερόβιας χώνευσης.\nΜονάδα ενεργειακής αξιοποίησης και παραγωγής ενέργειας.\nMονάδα εξευγενισμού – ραφιναρίας του κομποστοποιημένου υλικού μετά την ωρίμανση, ώστε να παραχθεί χώνευμα τύπου Α και compost συγκεκριμένων προδιαγραφών.\nΜονάδες επεξεργασίας υγρών αποβλήτων.\nΣυστήματα περιβαλλοντικής παρακολούθησης και προστασίας του περιβάλλοντος.\nΕπίσης περιλαμβάνει την προμήθεια εξοπλισμού μετακομποστοποίησης και τη δοκιμαστική λειτουργία του έργου για 6 μήνες. Το έργο περιλαμβάνει ως αναπόσπαστο τμήμα του τον Χώρο Υγειονομικής Ταφής, η οποία θα αφορά πλέον στην τελική διάθεση των υπολειμμάτων της επεξεργασίας (ΧΥΤΥ), ενώ η επιλογή του αναδόχου, θα γίνει σύμφωνα με την «ανοικτή διαδικασία» του άρθρου 27 του ν. 4412/2016 και υπό τις προϋποθέσεις του νόμου αυτού.\nTags: δήμος Ηρακλείου, ΕΣΔΑΚ\nΟλοκληρώθηκαν οι παρεμβάσεις στο δημοτικό σχολείο\nΈργα σήμανσης στους δρόμους για την ασφάλεια των πεζών\nΣτο ευρωπαϊκό έργο STEPS ο δήμος Οροπεδίου Λασιθίου\nΠαρατείνεται η δημόσια διαβούλευση για την Μελέτη του Πάρκου Γεωργιάδη


Υπουργός: Αποτυχία , στη συνείδηση των πολιτών, η φοίτηση σε ΤΕΙ | esos.gr\nΥπουργός: Αποτυχία , στη συνείδηση των πολιτών, η φοίτηση σε ΤΕΙ\nΑ. Δυστυχώς, στη συνείδηση των πολιτών μας εάν κάποιο παιδί πάει στα ΤΕΙ θεωρείται σαν μια αποτυχία.\nΒ. Εγώ δεν το πιστεύω αυτό, αλλά επειδή εσείς και εγώ δεν το πιστεύουμε δεν σημαίνει ότι το παιδί δεν εισπράττει αυτό από την κοινωνία.\nΓ. Άρα, ένας πολύ βασικός παράγων για την αναβάθμιση των ΤΕΙ είναι και πώς εμείς ως πολιτικά κόμματα, ως πολίτες θα πείσουμε τους άλλους πολίτες για την σημασία των ΤΕΙ.\nΤα παραπάνω τόνισε σήμερα στη Βουλή ο υπουργός Παιδείας Κώστας Γαβρόγλου, κατά τη συζήτηση επόκαιρης ερώτησης του Βουλευτή Νικολάου Μωραΐτη, σχετικά με τα προβλήματα στη στέγαση των σπουδαστών στο ΤΕΙ Ηπείρου.\nΣχετικά με τη σίτιση των φοιτητών ο υπουργός Παιδείας τόνισε:\n- Ξέρετε πόσο είναι σήμερα το ανώτατο όριο για κάποιον που μπορεί να φάει δωρεάν; Είναι 45.000 ευρώ και αν είναι και από πολύτεκνη οικογένεια μπορεί να πάει μέχρι 50.000 ευρώ. Αυτό είναι εναντίον των φτωχών φοιτητών, είναι εναντίον των λαϊκών στρωμάτων.\n- Νομίζω, λοιπόν, ότι πρέπει όλοι να συνεννοηθούμε για μια λελογισμένη μείωση του ανώτατου ορίου, ώστε να αξιοποιούνται και να εκμεταλλεύονται αυτές τις παροχές της πολιτείας αυτοί που πραγματικά την έχουν ανάγκη στη σημερινή συγκυρία.\n-Και για να γίνει αυτό εγώ δεν λέω ότι πρέπει σε κάθε πανεπιστήμιο να είναι το ίδιο ανώτατο όριο. Πρέπει να υπάρχουν τοπικές διαφοροποιήσεις. Όμως, τα πανεπιστήμια θα πρέπει να πάρουν μια επί της ουσίας απόφαση αν θέλουν να ασκήσουν μια επί της ουσίας κοινωνική πολιτική στο θέμα της εστίασης. Πολύ σύντομα θα έχουμε ένα πολύ συγκεκριμένο σχέδιο για το θέμα της εστίασης.\nΤεχνολογικά Εκπαιδευτικά ΙδρύματαΒουλήΚώστας Γαβρόγλου\n10 Ιαν 2017 11:10\nΣωστή η διάγνωση, αν και χιλιοειπομένη! Η σωστή θεραπεία λείπει! Μήπως χειρουργική επέμβαση μεγάλης κλίμακας σε ολόκληρη την ανώτατη εκπαίδευση είναι η λύση; Θα το τολμήσει η παρούσα κυβέρνηση, αφού πρώτα πείσει τους άμεσα εμπλεκόμενους φορείς, αλλά και την κοινωνία για την αποδοχή της;\n10 Ιαν 2017 14:07\nΣωστή η διάγνωση. Όμως αυτή είναι η μισή αλήθεια. Η πολιτεία δεν δίνει σε ορισμένες ειδικότητες των ΑΕΙ Τεχνολογικού Τομέα επαγγελματικά δικαιώματα, δεν επιτρέπει τα διδακτορικά, δεν ρυθμίζει τα ωράρια του προσωπικού κλπ κλπ. Η πολιτεία λοιπόν δημιούργησε και συντηρεί αυτό το πρόβλημα. Και η πολιτεία οφείλει να το λύσει. Εμείς που υποστηρίζουμε τη δωρεάν δημόσια παιδεία και θεωρούμε τη μόρφωση ένα από τα σημαντικότερα αγαθά προτείνουμε την φυσική εξέλιξη των ΑΕΙ Τεχνολογικού Τομέα σε Πανεπιστήμια (όπως εξελίχθηκε η Χαροκόπειος Σχολή, η Σχολή Πετράδων (ΕΜΠ), η Παιδαγωγική Ακαδημία κλπ). Με αυτή την κίνηση η Ελλάδα θα αποκτήσει 40 δημόσια Πανεπιστήμια (από 26 που είναι τώρα). Έτσι θα μπορούν να σπουδάζουν τα παιδιά μας εδώ και να μην φεύγει συνάλλαγμα. Επίσης καλύτερα να "εξάγουμε" επιστήμονες παρά εργάτες. Τέλος να αναφέρω ότι ένας μορφωμένος λαός εύκολα κυβερνάτε, δύσκολα χειραγωγείτε. Ο αμόρφωτος λαός εύκολα χειραγωγείτε, δύσκολα κυβερνάτε.\n10 Ιαν 2017 20:22\nΑν θεωρείτε ότι τα ΤΕΙ είναι κατώτερα των πανεπιστημίων κάνετε λάθος ,Υπάρχουν σχολές πχ του ΤΕΙ ΑΘΗΝΑΣ που έχουν πολυ μεγαλύτερες βάσεις απο αντίστοιχα πανεπιστήμια..Ήρθε ώρα να πάρουμε τα δικαιώματα που μας στερούν τόσα χρόνια..Ειδικά εμείς οι μηχανικοί\nΑπόφοιτος Α.Σ.ΠΑΙ.Τ.Ε Τμήματος Ηλεκτρολογίας\n11 Ιαν 2017 10:30\nΔεν είσαι μηχανικός. Και κανένα τει δεν είναι καλύτερο από πολυτεχνείο.\n11 Ιαν 2017 12:09\nΣτον ανώνυμο που απήντησε στον @Ribopaido: Η απάντηση αυτή, η οποία αντιπροσωπεύει το σύνολο των μηχανικών των Πολυτεχνείων και φυσικά του Επιμελητηρίου σας, καταδεικνύει ξεκάθαρα την εμπάθεια σας προς τους μηχανικούς των ΤΕΙ και την αστείρευτη δίψα για άπειρα δικαιώματα που δεν θα έπρεπε να έχετε. Προφανώς οι μηχανικοί των Αγγλικών και των Αμερικανικών Πανεπιστημίων ομοίως δεν είναι μηχανικοί για εσάς. Άρα στη δική σας σφαίρα της δεινής πραγματικότητας (του 1930) είστε όντως οι μοναδικοί μηχανικοί στη χώρα μας. Φυσικά και εγώ με πτυχίο ΤΕΙ, MSc, PhD και Chartered Engineer από το ΤΕΕ της Αγγλίας (Engineering Council) και PEng από το ΤΕΕ των ΗΠΑ, δεν είμαι μηχανικός στην Ελλάδα. Αλλά όχι γιατί το λες εσύ ο εμπαθής, αλλά γιατί η πολιτεία των συμφερόντων τόσα χρόνια, μαζί με άλλες πολλές αυθαιρεσίες, δεν με έχει εντάξει στο επιμελητήριο των μηχανικών της Χώρας μου! Οπότε υπό την έννοια τη δική σου και τηρουμένων των συνθηκών αυτής της Χώρας που είχαμε την ατυχία να γεννηθούμε, όντως δεν είμαι μηχανικός ούτε εγώ, ούτε ο κ. Ribopaido.\n11 Ιαν 2017 13:33\nΔεν ειναι θεμα εμπαθειας αλλα θεμα κοινης λογικης. Υποψιν πρωτα πηρα διπλωμα απο πολυτεχνειο, μετα απο τει και μετα μαστερ και ξερω καλα τι γινεται. Το πτυχιο του τει με το διπλωμα του πολυτεχνειου στην Ελλαδα οποιος τα συγκρινει απλα δεν ξερει. Τα πτυχια σου απο Αγγλια μη μου τα αναφερεις.\n11 Ιαν 2017 14:38\nΚαι εγώ το ΕΜΠ τελείωσα (ΗΜΜΥ). Θα προσπαθήσω να είμαι αντικειμενικός.\nΤο 1ο παράλογο της υπόθεσης: το πτυχίο ΕΜΠ δεν είναι αρκετό για να ασκήσεις επάγγελμα. Απαιτείται να εξεταστείς από το ΤΕΕ !!! Δηλαδή οι καθηγητές ΕΜΠ δεν εξετάζουν τόσο καλά. Οι εξεταστές ΤΕΕ εξετάζουν καλύτερα !!!\nΤο 2ο παράλογο της υπόθεσης: οι απόφοιτοι ΤΕΙ δεν έχουν καν δυνατότητα να εξεταστούν από το ΤΕΕ !!! Αφήστε τους τουλάχιστον να εξεταστούν.\nΤο 3ο παράλογο της υπόθεσης: έρχεται ο μαθητής του 3 (στις Πανελλήνιες) με πτυχίο μηχανικού από την Ευρωπαϊκή Ένωση. Αυτός μπορεί να εξεταστεί από το ΤΕΕ !!! Ο μαθητής του 12-14 που πέρασε σε ΤΕΙ δεν μπορεί !\nΠρόταση (εφόσον παραμείνει το ΤΕΕ): αφήστε τους όλους να εξεταστούν. Όποιος περάσει παίρνει κάποια αρχικά δικαιώματα. Όποιος δεν περάσει ξαναδίνει. Τα υπόλοιπα δικαιώματα να λαμβάνονται με την άσκηση του επαγγέλματος.\n11 Ιαν 2017 14:58\nΠολύ μ' αρέσει όταν τσακώνεται ο κόσμος για το ποιός είναι "μηχανικός" και ποιός όχι στην Ελλάδα.\nΓενικά, όποιος χρησιμοποιεί επιστημονικές γνώσεις, μίας θεωρητικής ή εφαρμοσμένης επιστήμης, για να λύσει πρακτικά ζητήματα μπορούμε να πούμε ότι είναι μηχανικός. Αυτό ισχύει σε όλο τον κόσμο από την εποχή του Αρχιμήδη. Στην Ελλαδά μηχανικός είναι όποιος έχει δικαίωμα εγγραφής στο ΤΕΕ. Αλήθεια, για παράδειγμα ένας μηχανολόγος απόφοιτος ΤΕΙ τι είναι? Σαμάνος?\nΤο περίεργο μάλιστα είναι πως ο ίδιος απόφοιτος, στο εξωτερικό θεωρείται μηχανικός αλλά στην Ελλάδα, και παρόλο που το πτυχίο που φέρει την αναγνώριση του επίσημου κράτους λέει "Μηχανικός Τ.Ε", πολλοί δεν το δέχονται. Μάλλον γιατί το ΤΕΕ είναι κάτι πιο πάνω από το κράτος.\n11 Ιαν 2017 18:45\nΛάθος η αναφορά σας για το οριο των πολυτεκνων οικογενειων κ.υπουργέ.με τον κατηφορο που εχει παρει το δημογραφικο και τις εφιαλτικες του διαστασεις τα κινητρα υπερ των πολυτεκνων οικογενειων εχουν προτεραιοτητα!!!\nκαι πόσες σημερα ειναι οι πολυτεκνες οικογενειες που εχουν εισοδημα 50.000€!! και ο αριθμος των πολυτεκνων φοιτητων ολοενα και λιγοστευει (εκτος κι αν θεωρειται οτι γιναμε ξαφνικα ΚΙΝΑ) και τα εισοδηματα μας με ολα αυτα τα μνημονιακα μετρα που λαβατε ολοι εσεις που κοπτεστε για το καλο μας (οι προσφατες ντροπιαστικες ανακοινωσεις για το ποθεν εσχες των βουλευτων-υπουργων δεν σας αγγίζουν!!) εκει που ειχαμε ορισμενα χρηματα στην ακρη δυστυχως ΠΑΝΕ ΚΙ ΑΥΤΑ. κι οταν εχεις δυο ή περισσοτερα παιδια να σπουδαζουν σε διαφορετικες πολεις, τι εχετε να πειτε; αφήστε λοιπόν τη καραμέλα που πιπιλίζετε όλοι σας ....ότι αυτό είναι εναντίον των φτωχών φοιτητών, είναι εναντίον των λαϊκών στρωμάτων.ενδιαφερθείτε για την αναπτυξη στο τοπο μας να λυθει το θεμα της ανεργιας των νεων που αηδιασμενοι μεταναστευουν χαρίζοντας στους Γερμανούς δυνάστες μας κορυφαία μυαλά!!!!!\nΑΘΑΝΑΣΙΟΣ ΚΟΥΜΟΥΤΣΟΣ ΜΗΧΑΝΟΛΟΓΟΣ-ΑΝΑΚΑΙΝΙΣΗΣ ΚΤΙΡΙΩΝ ΤΕΙ ΠΑΤ\n11 Ιαν 2017 19:59\nΤην συνείδηση των πολιτών την χαράζει η Πολιτική των συμφερόντων σε όλα τα επίπεδα του πολιτικού συστήματος στην Ελλάδα.\nΘα περιμένουμε από εσάς να βάλετε ένα τέλος στην ΟΜΗΡΙΑ 33 χρόνων , να προχωρήσετε άμεσα στην έκδοση με νόμο των επαγγελματικών δικαιωμάτων των αποφοίτων ΤΕΙ. Η Υπομονή μας έχει εξαντληθεί . ΕΔΩ & ΤΩΡΑ ΔΙΚΑΙΩΜΑΤΑ σε όλες τις ειδικότητες.\n11 Ιαν 2017 21:20\nΈτσι τα 5άρια των ΤΕΙ να αποκτήσουν ίσα δικαιώματα επαγγελματικά με τους πτυχιούχους των Πολυτεχνείων του 16 και άνω. Εδώ κε υπουργέ αναγνωρίσατε ίσα δικαιώματα επαγγελματικά με τους απόφοιτους των ελληνικών πανεπιστημίων στους απόφοιτους κολεγίων. Πτυχιούχοι Αγγλικής Φιλολογίας, νομικής κλπ έχουν τα ίδια δικαιώματα με όσους έχουν χρήματα και αποφοιτούν από κολέγια. Μήπως αυτό εννοεί ο Γαβρόγλου όταν κάνει λόγο για στραμπουληγμένους;\n12 Ιαν 2017 06:47\nΠριν πεις κάτι καλό είναι να το ελέγξεις.. Δεν ισχύει πλέον ότι όλα τα Πολυτεχνεία έχουν βάση πάνω απο 16.Κάποια πέσανε και στο 10-11 και πιο κάτω.. από πολλές σχολές ΤΕΙ!\nΣε αυτό τι λέμε;\n12 Ιαν 2017 08:55\n@ Θάνος Τρικαλιώτης\nΕΡΩΤΗΜΑ: Γιατί αναμασάτε την ίδια επιχειρηματολογία για να ισχυριστείτε την ανωτερότητα των Πολυτεχνείων έναντι των ΤΕΙ;\nΠώς γίνεται να αποτελεί κριτήριο υπεροχής, ενός ιδρύματος, η βάση εισαγωγής στα Τμήματα/Σχολές του; Αφού καθοριστικό ρόλο παίζουν τα γεωγραφικά, δημογραφικά, κοινωνικά κριτήρια, όπως επίσης και τα επαγγελματικά δικαιώματα που χορηγεί ένα Τμήμα, μία Σχολή και συνδέεται άμεσα με την επαγγελματική καταξίωση. Αυτοί είναι (καλώς ή κακώς) οι λόγοι επιλογής των υποψηφίων φοιτητών.\nΗ υπεροχή ενός ΑΕΙ (Πανεπιστήμιο, ΤΕΙ) θα έπρεπε να καταδεικνύεται αποκλειστικά και μόνο από την επίσημη, αδιάβλητη και διαφανή αξιολόγηση του αρμοδίου φορέα (ΑΔΙΠ). Επομένως είναι πολύ απλοϊκή η εκτίμηση του σχολιαστή και δείχνει ξεκάθαρα την έλλειψη ουσιαστικών επιχειρημάτων.\nΘα συμφωνήσω ότι οι σπουδές των Πολυτεχνείων προσφέρουν καλύτερο επίπεδο σπουδών από τις αντίστοιχες των μηχανικών ΤΕΙ. Όμως, το γεγονός αυτό επουδενί λόγω δεν δικαιολογεί ότι οι Μηχανικοί των ΤΕΙ δεν θα πρέπει να είναι κανονικότατοι μηχανικοί με την βούλα της Πολιτείας, δηλαδή εγγραφή στο ΤΕΕ. Θα μπορούσαν να μπουν κάποιες επιπλέον προϋποθέσεις έναντι των Μηχανικών των Πολυτεχνείων (π.χ. ένα μεταπτυχιακό στη μηχανική, ή 5 χρόνια προϋπηρεσία στον τομέα μηχανικής ενδιαφέροντος), οι οποίες, εφόσον πληρούνται, θα επέτρεπαν στους μηχανικούς των ΤΕΙ να εγγραφούν κανονικά στο ΤΕΕ.\nΕπίσης ένα άλλο σοβαρό θέμα, το οποίο δείχνει ξεκάθαρα την αδικία που επικρατεί στην ελληνική Ανώτατη Εκπαίδευση και ειδικότερα στον κλάδο των Μηχανικών είναι το εξής: Τα επαγγελματικά δικαιώματα των μηχανικών των Πολυτεχνείων βασίζονται σε νόμους και λοιπές διατάξεις του 1930! Δηλαδή σε πλέον παρωχημένα θεσμικά κείμενα. Η πίτα όταν μοιράστηκε, δόθηκαν αυθαίρετα και αλόγιστα επαγγελματικά δικαιώματα σε ειδικότητες μηχανικών. Για παράδειγμα ένας μηχανικός ΗΜΜΥ έχει δικαιώματα μηχανολόγου, και όλων των Ροών της σχολής του (π.χ. Ενέργεια, Ηλεκτρονική, Πληροφορική, Τηλεπικοινωνίες κλπ) ανεξάρτητα από το γεγονός ότι έχει παρακολουθήσει μόνο μία Ροή. Για να μην επεκταθώ σε άλλες ειδικότητες. Για αυτό τι έχουν να πουν οι μηχανικοί των Πολυτεχνείων.\nΑπό την άλλη, οι μηχανικοί των ΤΕΙ μάχονται τόσα χρόνια για να αποκτήσουν επαγγελματικά δικαιώματα αυστηρά εντός της ειδικότητάς τους και βάσει του προγράμματος σπουδών τους. Για παράδειγμα ένας Ηλεκτρολόγος Μηχανικός από ΤΕΙ δεν επιζητά να έχει δικαιώματα επί άσχετων θεμάτων που δεν θεραπεύει η σχολή του!\nΤελειώνοντας θέλω να κλείσω με το εξής ερώτημα: Είναι δυνατόν το ένα επιπλέον έτος σπουδών των Πολυτεχνείων - όταν μάλιστα το ένα εξάμηνο (10ο) είναι αποκλειστικά για την διπλωματική εργασία (καμία διδακτική ώρα), όταν το προτελευταίο (9ο) εξάμηνο έχει μόλις τρία-τέσσερα μαθήματα, όταν μέσα στο πρόγραμμα σπουδών υπάρχουν μαθήματα τύπου «Ιστορία των Επιστημονικών και Φιλοσοφικών Ιδεών», «Κοινωνιολογία της Επιστήμης και της Τεχνολογίας», «Φιλοσοφία» - να συνεπάγεται την πλήρη αφαίμαξη χιλιάδων συμπολιτών μας (πτυχιούχων μηχανικών ΤΕΙ) με την απόλυτη απαξίωση τους προς όφελος άλλων συμπολιτών μας, οι οποίοι απολαμβάνουν υπερβολικά και αδικαιολόγητα επαγγελματικά προνόμια;\nΕίναι πολύ σοβαρό το θέμα και αγγίζει το πεδίο εφαρμογής του Συντάγματος και τις θεμελιώδεις Αρχές του: Ισότητα, Ισονομία, Ισοπολιτεία.\n12 Ιαν 2017 12:55\n@Νίκος Κατριγκός,ΑΓ Δεν είχα σκοπό να θίξω τα ΤΕΙ, γνωρίζω πως κάποιων το επίπεδο είναι αρκετά υψηλό. Όμως άλλο πράγμα το πτυχίο υπομηχανικού και άλλο του μηχανικού, άλλο ο χημικός και άλλο ο βοηθός χημικός. άλλο ο μικροβιολόγος και άλλο ο βοηθός μικροβιολόγος. Γιατί στην Ελλάδα θέλετε ορισμένοι να τα εξισώνετε όλα και ζητάτε από μια ανίκανη εξουσία να ικανοποιεί κάθε σας επιθυμία όσο παράλογη κι αν είναι; Και επειδή ορισμένοι αρέσκεστε να αναφέρεστε στο εξωτερικό, γιατί άραγε στην Αγγλία τα polytechnics δεν είναι ίδια με τις σχολές engineering;\n12 Ιαν 2017 19:39\n12 Ιαν 2017 20:07\nΝομίζω πως με το δεύτερο μήνυμά σου τα έκανες χειρότερα. Και αναρωτιέμαι όντως έχεις τελειώσει πολυτεχνείο; Τρεις γραμμές έγραψες και είναι όλα όσα αναφέρεις εκτός τόπου και χρόνου.\nΠοιοι είναι οι υπομηχανικοί; Σας τους αναφέρουν στο Πολυτεχνείο μήπως; Ίσως δια της αυτοεκπληρούμενης προφητείας να τους βρεις κάπου, κάποτε!! Τι σημαίνει βοηθός χημικού/μικροβιολόγου; Υπονοείς ότι οι μηχανικοί των ΤΕΙ είναι βοηθοί των μηχανικών του Πολυτεχνείου; Που ζεις; Σε ποια εποχή; Πότε γεννήθηκες; Μήπως είσαι γεννηθής του 1934, τότε που γινόταν αναφορά σε όλα αυτά που προανέφερες, στα προεδρικά διατάγματά σας; Σε ποια polytechnics αναφέρεσαι; Γνωρίζεις ότι από το 1992 δεν υφίστανται στην Αγγλία και έχουν γίνει όλα πανεπιστήμια; Καλή δύναμη. Και να θυμάσαι ότι είμαστε στο 2017 και έχουμε Δημοκρατία!\n12 Ιαν 2017 21:40\nΠαρότι γεννηθείς (ή μήπως γεννηθής;) το 1934 διδάσκω ακόμη ορθογραφία στους μαθητές μου που ελπίζω να μπορέσουν να διατηρήσουν τουλάχιστον την ελληνική γλώσσα μέσα σ' αυτό τον κυκεώνα των ανορθόγραφων . Επίσης τους μαθαίνω πως να σέβονται το συνομιλητή τους και να μην τον υβρίζουν όταν δεν έχουν επιχειρήματα γιατί αυτό είναι το γνώρισμα του δημοκράτη πολίτη.\n12 Ιαν 2017 21:42\nΔηλαδή ποιοί είστε?..Βγαίνετε ΗΜΜΥ πχ και έχετε δικαίωμα σε όλα? ΣΕ καθε ροή , σε 100 διαφορετικές ειδικότητες? Σιγα ρε παίδες.. .Σύντομα θα υπάρξει δικαιοσύνη..\n13 Ιαν 2017 08:34\nΑπ’ όλα όσα έγραψα, εκεί στάθηκες; Αυτή είναι μικροψυχία! Όταν έρχεσαι σε αντιπαράθεση με κάποιον και μάλιστα για ένα τόσο σοβαρό θέμα, καλό είναι να αντιτάσσεις τα επιχειρήματά σου και όχι να μας κάνεις μαθήματα ορθογραφίας. Άλλωστε μεταξύ αερολογίας και ανορθογραφίας, προτιμώ το δεύτερο. Η ορθογραφία δεν σε κάνει καλύτερο άνθρωπο, η ψυχή όμως, η λογική και οι αξίες που υιοθετούμε μας χαρακτηρίζουν.\nΩς δάσκαλος που είσαι, θα περίμενα να κατανοήσεις καλύτερα τα σχόλιά μου. Μπορείς να μου πεις σε ποιο σημείο σε υβρίζω; Επίσης μου προσάπτεις έλλειψη επιχειρημάτων. Μα καλά, το προηγούμενο σχόλιό μου (462 λέξεις) το διάβασες; Είναι μόνο επιχειρήματα! Είναι αιτιάσεις που κανένας Μηχανικός Πολυτεχνείου δεν είναι σε θέσει να αμφισβητήσει την ορθότητά τους. Προφανώς βλέπεις μόνο αυτό που θες να δεις και παραβλέπεις αυτό που απεύχεσαι.\nΘα σου πρότεινα, αν και μικρότερος κατά πολύ, να διδάσκεις στους μαθητές σου να σκέπτονται λογικά, απαλλαγμένοι από τα προσωπικά τους συμφέροντα. Καταλαβαίνει το εύρος της καταστροφής που έχουν υποστεί χιλιάδες μηχανικοί των ΤΕΙ λόγω της σκόπιμης αδιαφορίας της Πολιτείας. Και έρχεσαι εσύ να μας πεις πράγματα της δεκαετίας σου!\nΤελειώνω την προσωπική αντιπαράθεση εδώ. Άλλωστε δεν περιμένω να σας αλλάξω ιδεοληψίες ολόκληρών δεκαετιών μέσα από ένα blog!\n13 Ιαν 2017 11:51\nΜερικές διαπιστώσεις για όσους επιμένουν με τα ΑΕΙ Τεχνολογικού Τομέα !!!.\nΑποφασίσατε να σπουδάσετε σε ΤΕΙ για ποιο λόγο ;;; Το επιλέξατε ή δεν μπορέσατε να εισαχθείτε σε αντίστοιχο ΑΕΙ;;; Το αν οι θέσεις που προσφέρουν τα ΑΕΙ είναι λίγες είναι άλλο θέμα.\nΔεν εγγράφονται στο ΤΕΕ οι απόφοιτοι ΤΕΙ δεν το ξέρατε ;;; να το είχατε μάθει … Το να ζητάς να γίνεις μέλος κάπου πρέπει και οι άλλοι να το θέλουν… με το ζόρι γάμος δεν γίνεται.\nΣτο τέλος υπάρχει το ΣΤΕ και τα ευρωπαϊκά δικαστήρια, προσφύγετε για να δικαιωθείτε.\n13 Ιαν 2017 12:26\nΑΤΕΙ είναι εδω και χρόνια το θέλετε είτε όχι..Δεν μπήκαμε τει γιατι δεν περνάγαμε αλλού.. Η κάθε ανακρίβεια στο μεγαλείο της..\n13 Ιαν 2017 12:51\nΑγαπητέ, ο όρος ΑΤΕΙ είναι αδόκιμος (στην ουσία δεν υφίσταται). ή ΤΕΙ ή ΑΕΙ ΤΤ\n13 Ιαν 2017 14:01\nΣαφώς, ΑΕΙ ΤΤ πρέπει να λέγονται ,απλώς συμφώνησα με την διαφορά ΤΕΙ με Α-ΤΕΙ..\n13 Ιαν 2017 20:37\nΆρα μας λες...ό,τι ισχύει είναι θέσφατο, αμετάβλητο. Δηλαδή η παιδεία δεν χρήζει επανεξέτασης; δεν υπάρχουν αδικίες (όπως π.χ. Αυτά που αναφέρει ο ΑΓ); είναι αδικαιολόγητη η αγανάκτηση των μηχανικών των ΤΕΙ; να μείνουμε χωρίς επαγγελματικά δικαιώματα αφού ούτως ή άλλως ποτέ δεν είχαμε; Και μάλιστα επειδή είχα την ατυχία να γεννηθώ Έλληνας, δεν θα πρέπει να διεκδικώ τη βελτίωση της ζωής μου και της κοινωνίας, άλλωστε όταν γεννήθηκα το 1979 η κατάσταση χάλια ήταν! Τι ζητάω τώρα να αλλάξω; Δηλαδή απαιτώ να αλλάξουν τα Βασιλικά Διατάγματα που διέπουν μέχρι και σήμερα το επάγγελμα του μηχανικού; Πόσο λάθος είμαι; Πόσο λάθος είναι οι Ευρωπαϊκές χώρες που εξελίσσονται σε όλους τους τομείς (και πόσο μάλλον στη Παιδεία);----- Πραγματικά είναι πολύ ενδιαφέρουσα η συζήτηση! Αναδεικνύει ξεκάθαρα την παντελή έλλειψη επιχειρημάτων, την πλημμελή κριτική σκέψη αλλά κυρίως την εμπάθεια . Κορυφαία μπακαλοτοποθέτηση "Με το ζόρι γάμος δεν γίνεται"...επιχείρημα για το Ευρωπαϊκό Δικαστήριο!\n14 Ιαν 2017 15:04\nΗ παραβίαση της συνταγματικής ισότητας για τους αποφοίτους των ΤΕΙ, της - κατά τα άλλα - ίδιας βαθμίδας του Εθνικού Πλαισίου Προσόντων σε σχέση με τους αποφοίτους των Πανεπιστημίων, όπου οι πρώτοι αποκλείονται ενώ οι δεύτεροι προτιμούνται (ακόμη και αν οι πρώτοι έχουν μεταπτυχιακά και διδακτορικά), θα έπρεπε να είχε οδηγηθεί στη δικαιοσύνη εδώ και πολλά χρόνια, τόσο από τα συνδικαλιστικά τους όργανα όσο και από τους ίδιους τους αποφοίτους των ΤΕΙ, τουλάχιστον για προσβολή της προσωπικότητάς τους. Μήπως όμως τελικά θεωρούν ότι δεν ισχύει κάτι τέτοιο, ειδάλλως γιατί έχουν παραμείνει μόνο στα λόγια αφήνοντας να τους εμπαίζουν;\n14 Ιαν 2017 21:35\nΠολύ σωστο GM και απορώ γιατι ήδη δεν έχει γίνει τίποτε..\nΠάντως γενικώς ειναι μπούρδα η συζήτηση περι βάσεων..Δώστε στα τει τα ΕΔ που πρέπει να χουνε. Δεν ζητάμε να μαστε και αστροναύτες όπως της ΗΜΜΥαλλα να έχουμε τα δικαιώματα της ειδικότητας ΠΟΥ ΣΠΟΥΔΑΣΑΜΕ. Και θα δείς που θα πάνε οι βάσεις..Κατ'αρχάς την σχολή μου (Α.Σ.ΠΑΙ.Τ.Ε) πέρα ότι δεν την ξέρουν οι περισσότεροι με το πενταετές πρόγραμμα και την δυνατότητα μηχανικού-Εκπαιδευτικού θα την δείτε στο ΘΕΟ..\n14 Ιαν 2017 22:14\nΈχεις σκεφτεί τι μπορεί να συνέβαινε αν δεν χρειαζόταν να εγγραφεί κάποιος στο ΤΕΕ για να πάρει την άδεια άσκησης επαγγέλματος? Τι θα γινόταν αν πραγματικά άνοιγαν τα κλειστά επαγγέλματα?\n15 Ιαν 2017 01:44\nΗ απαξίωση, έγκειται στην αδυναμία που αναδυκνείεται εκ του χρονίζοντος γεγονότος της διαρκούς παράκλησης, βάσει του λογικού, ηθικού και νόμιμου. Θα μπορούσε κάλλιστα να παρομοιαστεί με κλασσική περίπτωση bullying όπου ο αδύναμος, προσπαθώντας να γλιτώσει μη έχοντας υποστήριξη από πουθενά, καταλήγει να υπομένει επιζητώντας την "φιλία" με τον ισχυρό, αν μη τι άλλο για να γλιτώσει τα χειρότερα. Διαφορετικά, είτε θα κάνει το "κοκκόρι" στον καθρέφτη του περιμένοντας κάποιον άλλο ισχυρό να τον βοηθήσει με ανταλλάγματα π.χ. φοίτηση επί πληρωμή σε Κολλέγια (με τις "πλάτες" της Ε.Ε.) αναγνωρίζοντας ίσως και κάποια έτη, είτε θα πρέπει να αλλάξει περιβάλλον (βλ. μετανάστευση), είτε εν τέλει να ξεπεράσει τον φόβο του και να διεκδικήσει με αποφασιστικότητα τα νόμιμα δικαιώματά του. Το τι γίνεται από όλα αυτά, το αφήνω στην κρίση σας.\nΑς μην παραπονιούνται όμως όλοι όσοι (Ιδρύματα, σύλλογοι, απόφοιτοι) θέλουν αναγνώριση μεν, αλλά δεν θέλουν και να "σπάσουν αυγά" δε ...\n15 Ιαν 2017 12:08\nΔεν είπα πως είναι θέσφατο !!! Το ΤΕΕ είναι ένα επιμελητήριο με κλειστά μέλη, εσύ θέλεις με το έτσι θέλω να γίνεις μέλος !!! Γι’ αυτό λέω πως με το ζόρι γάμος δεν γίνετε.\nΓιατί οι μηχανικοί των ΤΕΙ δεν κάνουν δικό τους επιμελητήριο για να απαιτήσουν ότι θέλουν;;\nΓιατί δεν γράφονται μέλη σε επιμελητήρια μηχανικών του εξωτερικού που έχουν δικαιώματα για να αποκτήσουν αυτόματα και δικαιώματα στην Ελλάδα;; Μήπως δεν τους εγγράφουν ούτε στο εξωτερικό;;\nΤο έγραψα και προηγουμένως, οι απόφοιτοι των ΤΕΙ είναι πάρα πολλοί, μία προσφυγή στο ΣΤΕ ουσιαστικά δεν θα κοστίσει τίποτα, όποιος νομίζει πως του θίγονται τα συνταγματικά του δικαιώματα και δεν υπάρχει ισονομία προσφεύγει στο ΣΤΕ και στα ευρωπαϊκά δικαστήρια.\nΌχι, δεν έχω σκεφτεί τι θα γινόταν αν δεν χρειαζόταν να εγγραφεί κάποιος στο ΤΕΕ για να πάρει την άδεια άσκησης επαγγέλματος αλλά ούτε μπορώ να σκεφτώ τι θα γινόταν αν κάποιος γιατρός δεν ήταν υποχρεωτικό να είναι μέλος του Ιατρικού συλλόγου ή κάποιος δικηγόρος κάποιου δικηγορικού συλλόγου κ.ο.κ.\nΜε λίγα λόγια, όποιος θίγετε προσφεύγει αλλιώς κυνηγά ανεμόμυλους, αλλιώς αρέσκετε σε αμπελοφιλοσοφίες.\n16 Ιαν 2017 13:05\nΆτοπο η δημιουργία δικού μας επιμελητηρίου καθώς το ΤΕΕ ειναι υπεύθυνο για τους μηχανικούς και πρέπει να μας δεχτεί όπως μας δέχονται έξω.\nΣυμφωνώ Απόλυτα με την προσφυγή ,πρέπει κάτι να γίνει καθως είναι απαράδεκτο όλο αυτό ..


Θεσπιακά Blog: Αφιέρωμα στον φίλο μας Κώστα Στάθη, από τους φίλους μουσικής της Βοιωτίας.\nΑφιέρωμα στον φίλο μας Κώστα Στάθη, από τους φίλους μουσικής της Βοιωτίας.\nΟ Κώστας γεννήθηκε στις Θεσπιές Βοιωτίας στις 25 Οκτωβρίου 1959. Σήμερα κατοικεί στην Νίκαια του Πειραιά με την γυναίκα του και τα δυο παιδιά του. Όλο το αφιέρωμα και στίχους από 11 τραγούδια στο blog: ΦΙΛΟΙ ΜΟΥΣΙΚΗΣ ΤΗΣ ΒΟΙΩΤΙΑΣ.\nΑναρτήθηκε από Θεσπιακά στις 9:19 μ.μ.\nΓια τον φίλο και συμμαθητή Κώστα είμαστε περήφανοι. Νάνε πάντα καλά αυτός και η οικογένειά του.


Σε εξέλιξη η συνεδρίαση της ΚΟ του ΠΑΣΟΚ (upd) — ΣΚΑΪ (www.skai.gr)\nΕπίσπευση των διαδικασιών για την εκλογή νέου προέδρου στο κόμμα ενδέχεται να θέσουν σήμερα στην συνεδρίαση της Κοινοβουλευτικής Ομάδας του ΠΑΣΟΚ στελέχη που πρόσκεινται στον Ευάγγελο Βενιζέλο.\nΣτο τέλος της εβδομάδας η σύσκεψη του πρωθυπουργού με τους πολιτικούς αρχηγούς\nΔημοσίευση: 02/02/2012 - 13:23 Τελευταία ενημέρωση: 02/02/2012 - 16:11\nΣυνεδριάζει αυτή τη στιγμή η ΚΟ του ΠΑΣΟΚ\nΕν τω μεταξύ, εμμένει στο αρχικό χρονοδιάγραμμα ο Γιώργος Παπανδρέου για εκλογή νέου προέδρου τον Μάρτιο από τη βάση του κόμματος.\n«Θετική η κίνηση του Ανδρέα Λοβέρδου να στηρίξει τον Ευάγγελο Βενιζέλο» δήλωσε στο ΣΚΑΪ, ο κοινοβουλευτικός εκπρόσωπος του ΠΑΣΟΚ, Χρήστος Πρωτόπαπας.\nΤο ΠΑΣΟΚ αποτελεί την βασική συνιστώσα της κυβέρνησης και του κοινοβουλίου είπε στο ΣΚΑΪ ο Νίκος Σαλαγιάννης, βουλευτής ΠΑΣΟΚ.\n«Κάθε αδυναμία να συντονιστούμε στο κόμμα και να συζητήσουμε κρίσιμα θέματα, δημιουργεί πρόβλημα και στην ίδια την κυβέρνηση». τόνισε χαρακτηριστικά ο κ. Σαλαγιάννης ενώ είπε ότι «Η συμπόρευση Λοβέρδου με Βενιζέλο βοηθάει στην σταθεροποίηση του εσωκομματικού τοπίου στο ΠΑΣΟΚ».\nΕν τω μεταξύ, ολοκληρώθηκε η συνάντηση του Γιώργου Παπανδρέου με τον υπουργό Οικονομικών, Ευάγγελο Βενιζέλο, αναφορικά με τις διαπραγματεύσεις για τη νέα δανειακή σύμβαση και το PSI. Μετά τη συνάντηση δεν έγιναν δηλώσεις.\nΓ. Παπανδρέου: Η εξωτερική παρέμβαση εκλαμβάνεται ως τιμωρία, όχι ως βοήθεια\nΝ. Σαλαγιάννης: Πήγαμε από δίλημμα σε δίλημμα και από βυθό σε βυθό\nΚρίσιμη σύσκεψη Παπαδήμου – αρχηγών\nΣυνάντηση Παπανδρέου - Βενιζέλου την Πέμπτη\nΖωντανή μετάδοση της εκδήλωσης: "Ευρώ και Ελλάδα: Διλήμματα και Επιλογές"\nΠαπανδρέου προς ΚΟ: Να είστε περήφανοι\nTags: ΚΟ, ΠΑΣΟΚ


Το τέλος του «κινηματισμού» – Μεταρρύθμιση\nΟ «κινηματισμός», όπως ονομάστηκε από το Σύριζα, ξεκίνησε στις συνθήκες της μεταπολιτευτικής ευφορίας. Σ’ εκείνη την πρώτη τετραετία 74-78 που αποτέλεσε ένα είδος «Μπελ Επόκ» της μεταπολίτευσης, θεωρούσαμε καθήκον να ξοδεύουμε μερικές ώρες της ημέρας καταλαμβάνοντας, κλίνοντας και διαδηλώνοντας στους δρόμους και στις πλατείες, για ψύλλου πήδημα. Ίσως αυτές οι κινητοποιήσεις «αναπλήρωναν» την ευρεία απουσία από τον αντιδικτατορικό αγώνα.\nΜετά ήρθε το ΠΑΣΟΚ και επεξέτεινε το άθλημα στις κωμοπόλεις και τα χωριά της χώρας. Στην συνέχεια επικράτησαν οι συνδικαλιστικές νομενκλατούρες του δημόσιου τομέα. Έτσι οι κινητοποιήσεις έγινε καθημερινή συνήθεια και, με την διαρκή επικουρία και ιδεολογική κάλυψη του ΚΚΕ, διατηρήθηκε χωρίς ιδιαίτερες εξάρσεις. Είχε γίνει συνηθισμένη η εικόνα υπερώριμων μεσηλίκων, με τις προεξέχουσες κοιλιές, να πορεύονται στους αθηναϊκούς δρόμους. Σαν να έκαναν πορείες για να αδυνατίσουν…\nΟι κινηματικές πρακτικές έχουν περιοριστεί και ευπρεπιστεί σε όλη την Ευρώπη και τα διάφορα ξεσπάσματα αποτελούν περισσότερο την εξαίρεση παρά τον κανόνα. Οι σύγχρονες δημοκρατίες έχουν πιο θεσμικούς τρόπους να λύνουν τις διαφορές και τα προβλήματα.\nΜετά ήρθαν τα μνημόνια και ο κινηματισμός επανήλθε δριμύτερος. Οι «αγανακτισμένοι» αποτέλεσαν την κορύφωση. Το καινούργιο ήταν η ενίσχυση και «ένταξη» της Χρυσής Αυγής στο κινηματικό παιγνίδι και η ανάληψη της πρωτοβουλίας των κινήσεων στην, σε επαφή με την επάνω, κάτω πλευρά της πλατείας από τον ενιαίο τότε Σύριζα. Αυτή η κατάσταση διατηρήθηκε ως το καλοκαίρι του 2015 όταν ο Σύριζα έκανε την περίφημη τούμπα μετά το αποτέλεσμα του δημοψηφίσματος.\nΗ στροφή αυτή του Σύριζα έκαψε και τις «κινηματικές» πρακτικές που τον έφεραν στην εξουσία. Ίσως το γεγονός αυτό είναι η μόνη θετική του υπηρεσία στη χώρα. Πρακτικές ωστόσο που αντάμειψαν, τελευταία ελπίζουμε φορά, τα αναχρονιστικά πολιτικά ρεύματα. Το Σύριζα ο οποίος πρόλαβε, με το μικρότερο αριθμό ψήφων, λόγω της τεράστιας αποχής, να κερδίσει το περίφημο δεύτερο 35 % και με την βοήθεια του Καμένου (στις υπώρειες της πάνω πλατείας) να σχηματίσει την πιο αναχρονιστική κυβέρνηση της μεταπολίτευσης .Αλλά και την Χρυσή Αυγή την οποία ευτυχώς ψαλίδισε η παραπομπή της στη δικαιοσύνη από την κυβέρνηση Σαμαρά –Βενιζέλου.\nΈκτοτε ο κινηματισμός βιώνει λάθρα στηριζόμενος από το ΚΚΕ και τις σέχτες-νομενκλατούρες της άκρας Αριστεράς. Κάπου, κάπου και της Χρυσής Αυγής.\nΤο ερώτημα είναι εύλογο. Θα περιμένουμε από τον καναπέ μας να οδηγήσουμε σε παραίτηση την χειρότερη κυβέρνηση της μεταπολίτευσης διακινδυνεύοντας τις τύχες της χώρας;\nΘεσμικά ο αρχηγός της αξιωματικής αντιπολίτευσης έχει θέσει εδώ και ένα χρόνο το αίτημα των εκλογών. Το γεγονός αυτό έχει τεράστια σημασία γιατί δίνει διέξοδο και ελπίδα στην δυσφορία των πολιτών. Φαντασθείτε να μην είχε τεθεί αυτό το αίτημα όπως κάποιοι της ελάσσονος αντιπολίτευσης επιμένουν, προβάλλοντας την δική τους κατάσταση.\nΤο δεύτερο είναι ότι ακριβώς όπως ετέθη το αίτημα των εκλογών πρέπει κάποια στιγμή και ανάλογα με τις πρακτικές της κυβέρνησης η δημοκρατική αντιπολίτευση να οργανώσει την λαϊκή παρέμβαση στοχεύοντας όντως στην παραίτηση της, με μια πχ μεγάλη συγκέντρωση στο Σύνταγμα. Τα δύσκολα θα έρθουν όταν, και αν, η σημερινή κυβέρνηση τολμήσει να αρνηθεί εμπράκτως τους δημοκρατικούς κανόνες και καταφύγει σε τεχνάσματα. Τότε πράγματι θα αναγκαστούμε να περάσουμε σε γενικευμένες μαζικές πρακτικές.\nΦυσικά αυτό δεν εμποδίζει πρωτοβουλίες πολιτών όπως αυτή του «παραιτηθείτε» αλλά με διαφορετική στόχευση και χωρίς τους συμβολισμούς οργάνωσης πανεθνικής εμβέλειας πολιτικών εκδηλώσεων.\nΓια να πούμε και του στραβού το δίκιο η κατάσταση στη χώρα επιβάλλει μια πιο ενεργό παρέμβαση της αντιπολίτευσης λαβαίνοντας υπόψη και τις ευρωπαϊκές (κυρίως Γαλλικές) εξελίξεις. Η αξιωματική αντιπολίτευση ίσως πρέπει να αποτολμήσει πιο ανανεωτικές πρακτικές, μεγαλύτερη προγραμματική σαφήνεια και αποφασιστικότητα, διακινδυνεύοντας την ούτως ή άλλως εύθραυστη εσωτερική της ισορροπία. Οι «βαρονίες» του παρελθόντος δεν μπορεί να σταθούν εμπόδιο στην προσπάθεια ανασυγκρότησης της χώρας.


Φαίη Σκορδά: Διαβάζει με τον γιο της φορώντας γάντια | Hello Magazine\nΗ Φαίη Σκορδά ανέβασε στον προσωπικό της λογαριασμό στο Instagram βίντεο από το πως περνά τον χρόνο της, τώρα που βρίσκεται σε καραντίνα. Η οικοδέσποινα της πρωινής ζώνης του ΑΝΤ1, το Σάββατο αποκάλυψε ότι είναι θετική στον κορονοϊό αλλά χωρίς να έχει συμπτώματα. Η Φαίη μάλιστα αποφάσισε να κάνει γνωστή την κατάσταση της υγείας της […]\n19 ΜΑΡΤΙΟΥ 20 - 09:35\nΗ Φαίη Σκορδά ανέβασε στον προσωπικό της λογαριασμό στο Instagram βίντεο από το πως περνά τον χρόνο της, τώρα που βρίσκεται σε καραντίνα.\nΗ οικοδέσποινα της πρωινής ζώνης του ΑΝΤ1, το Σάββατο αποκάλυψε ότι είναι θετική στον κορονοϊό αλλά χωρίς να έχει συμπτώματα. Η Φαίη μάλιστα αποφάσισε να κάνει γνωστή την κατάσταση της υγείας της προκειμένου να προστατεύσει τους ανθρώπους που βρίσκονται στο περιβάλλον της.\nΦαίη Σκορδά: “Την ώρα που ταξίδευα δεν είχε ανακοινωθεί κανένα κρούσμα στην Ευρώπη. Δεν θα ρίσκαρα ποτέ για μένα, για τους συνεργάτες μου, δεν είμαι τέτοιος άνθρωπος”\nΗ αγαπημένη παρουσιάστρια βρίσκεται στο σπίτι σε καραντίνα, όπως συμβουλεύουν οι γιατροί και προσπαθεί να προσέχει πολύ για να μην κολλήσει και τα παιδιά της, τον Δημήτρη και τον Γιάννη.\nΦαίη Σκορδά – Νίκος Ηλιόπουλος: Η κατάσταση της υγείας του συντρόφου της\nΗ Φαίη μάλιστα, μόλις χθες ανέβασε ένα βίντεο από το παιδικό δωμάτιο του γιου της με τον οποίο διάβαζαν μαζί αγγλικά.\nΣτην επόμενη φωτογραφία που ανέβασε στο Instagram, βρίσκεται στο κρεβάτι της και πάνω στην κουβέρτα της έχει βάλει λογοτεχνικά βιβλία που έχει προμηθευτεί για τις μέρες που θα είναι μέσα στο σπίτι.\nΘετική στον κορονοϊό η Φαιη Σκορδά\nΠΕΡΙΣΣΟΤΕΡΑ ΓΙΑ INSTAGRAM, ΦΑΙΗ ΣΚΟΡΔΑ\nΦαίη Σκορδά: Η αποκάλυψη για την προσωπική ζωή του Γιώργου Λιάγκα και η απάντηση του παρουσιαστή Britney Spears: Έκλεισε το λογαριασμό της στο Instagram Νίκος Μουτσινάς: Παρουσιάστρια του έκανε on air έκπληξη κι εκείνος πάγωσε Ο Στέλιος Ρόκκος έφερε σε αμηχανία Φαίη Σκορδά-Γιώργο Λιάγκα και θέλησε να ξαναγίνουν ζευγάρι Mad Clip: Αυξήθηκαν οι followers του μετά τον θάνατό του – Δείτε τι αλλαγή έγινε στο προφίλ του


Εις δόξαν Θεού: Το «δόξα σοι ο Θεός»\n- Καλό είναι αυτό, ευλογημένη. Εγώ μπορεί να περάσω ολόκληρη μέρα κάνοντας εργόχειρο και λέγοντας «Δόξα σοι ο Θεός. Δόξα σοι ο Θεός , γιατί ζω. Δόξα σοι ο Θεός, γιατί θα πεθάνω και θα πάω κοντά στον Θεό. Δόξα σοι Θεός, ακόμη και αν με βάλη στην κόλαση και πάρη έναν κολασμένο στον Παράδεισο. Και εάν θέλη να μη με θυμάται στην κόλαση και λυπάται , ας πάρη πολλούς κολασμένους στον Παράδεισο, ώστε η χαρά Του γι’ αυτούς να είναι περισσότερη και να λιγοστέψη η στενοχώρια Του για μένα».\nΤο «δόξα σοι ο Θεός» να μη λείπη ποτέ από τα χείλη σας. Εγώ, όταν πονάω, το «δόξα σοι ο Θεός» έχω για χάπι του πόνου∙ τίποτε άλλο δεν με πιάνει. Το «δόξα σοι ο Θεός» είναι ανώτερο και από το «Κύριε Ιησού Χριστέ, ελέησόν με». Έλεγε ο Παπα- Τύχων : «Το “ Κύριε ελέησον” έχει εκατό δραχμές, το “δόξα σοι ο Θεός” έχει χίλιες δραχμές∙ είναι δηλαδή πολύ πιο ακριβό». Ήθελε να πη ότι ο άνθρωπος ζητάει το έλεος του Θεού από ανάγκη ,ενώ δοξολογεί τον Θεό από φιλότιμο, και αυτό έχει μεγαλύτερη αξία. Συνιστούσε μάλιστα να λέμε το «δόξα σοι ο Θεός», όχι μόνον όταν είμαστε καλά , αλλά και όταν περνάμε δοκιμασίες , γιατί και τις δοκιμασίες τις επιτρέπει ο Θεός για φάρμακα της ψυχής.\nΑναρτήθηκε από gk στις 9/16/2012 04:58:00 μ.μ.\nΣε τραγικό οικονομικό αδιέξοδο πολλές Ορθόδοξες Ιε...\nΓέρων Αμβρόσιος Λάζαρης- Λόγοι


Βόλος - ΑΕΚ 1-3: Πέρασε με τριάρα από το Πανθεσσαλικό με σούπερ - Τσούμπερ '); });\nΘΩΜΑΣ ΤΖΟΥΒΑΡΑΣ 24.10.2021 | 18:12\nΟ Στίβεν Τσούμπερ πανηγυρίζει το γκολ κόντρα στον Βόλο INTIME\nΔύο γκολ στο πρώτο μέρος η ΑΕΚ, χαμένο πέναλτι ο Βόλος\nΗ ΑΕΚ πήρε το προβάδισμα στο σκορ στο 42ο λεπτό. Ο Τσούμπερ έκανε τη σέντρα στον Ανσαριφάρντ στην περιοχή και ο Ιρανός φορ με ωραίο τελείωμα στην περιοχή την έστειλε στα δίχτυα. Οι δύο παίκτες ήρθαν αμέσως μετά σε σύγκρουση, γιατί ο Πουρίτα είχε τραυματιστεί, με τους παίκτες της Ένωσης να μην σταματάνε τη φάση.\nΛίγο πριν την εκπονή του πρώτου μέρους, η Ένωση διπλασίασε τα τέρματά της με τον Στίβεν Τσούμπερ. Οι παίκτες του Αργύρη Γιαννίκη έφυγαν στην αντεπίθεση, έπειτα από κλέψιμο του Μοχαμάντι κοντά στην περιοχή. Ο Ανσαριφάρντ έκανε την μπαλιά τρύπα στον Άμραμπατ, αυτός πρόλαβε τον Κλέιμαν στην έξοδο που του έκανε φάουλ, μοίρασε στον Τσούμπερ και αυτός από κοντά έκανε το 2-0.\nΝωρίτερα ο Ρεγκατέν βρέθηκε κοντά στο να δώσει το προβάδισμα στην ομάδα του, ωστόσο αστόχησε από την άσπρη βούλα. Ο Πουρίτα κέρδισε πέναλτι σε μαρκάρισμα του Σιμόες στην περιοχή, με τον Τζοβάρα να υποδεικνύει την εσχάτη των ποινών.\nΜείωσε με τον Ρινέρ ο Βόλος\nΣε φάση διαρκείας στην εστία του Στάνκοβιτς, ο Ρινέρ έκανε το σουτ έξω από την περιοχή. Ο Βράνιες προσπάθησε να απομακρύνει την μπάλα με το κεφάλι, ωστόσο αυτή κατέληξε στα δίχτυα του Στάνκοβιτς.\nΣτο δέκατο λεπτό των καθυστερήσεων πέτυχε το τρίτο γκολ με τον Εχσάν Χατζισαφί, έπειτα από ασίστ του Στίβεν Τσούμπερ, ο οποίος έφυγε στην πλάτη της άμυνας του Βόλου.\nΓρήγορο ρυθμό και ένταση το ματς στο πρώτο μέρος\nΤο παιχνίδι είχε πολύ γρήγορο ρυθμό, μιας και οι δύο ομάδες είχαν διάθεση να απειλήσουν και να πάρουν την πρωτοβουλία των κινήσεων.\nΠρώτη καλή στιγμή έγινε από πλευράς γηπεδούχων. Έπειτα από εκτέλεση κόρνερ του Μπαριέντος ο Φαν Βερτ έπιασε την κεφαλιά με τον Μοχαμάντι να απομακρύνει πάνω στη γραμμή.\nΣτο 17' ο Βόλος έφτασε κοντά στο να πάρει το προβάδισμα στο σκορ. Έπειτα από λάθος γύρισμα του Μήτογλου προς τον Στάνκοβιτς, ο Μπαρτόλο πήρε την μπάλα και βγήκε σε θέση τετ-α-τετ, ωστόσο ο Στάνκοβιτς απομάκρυνε με εξαιρετική επέμβαση.\nΣτο 28' ο Μήτογλου έφτασε κοτνά στο να εξιλεωθεί για το λάθος του ωστόσο το γκολ δεν ήρθε ποτέ, αφού το γυριστό σουτ που εξαπέλυσε κατέληξε σε κόρνερ, έπειτα από παρέμβαση αμυνόμενου του Βόλου.\nΛίγα λεπτά μετά και συγκριμένα στο 34ο λεπτό ο Βόλος έχασε μοναδική ευκαιρία να πάρει το προβάδισμα στο σκορ. Σουτ του Ρομέρο, έπειτα από εκτέλεση κόρνερ από τα δεξιά, η μπάλα κόντραρε στην άμυνα, ο Μπαρτόλο πήρε το ριμπάουντ και έκανε το σουτ με τον Στάνκοβιτς να σώζει με εντυπωσιακή επέμβαση στη δεξιά γωνιά του, ενώ ο Γκρίλο πήρε το δεύτερο ριμπάουντ και από δύσκολη γωνία έκανε το σουτ, με τον Αυστριακό κίπερ να παραχωρεί κόρνερ.\nΜετά το χαμένο πέναλτι του Βόλου οι δύο ομάδες είχαν αρκετές στιγμές εντάσεων με την παραμικρή ευκαιρία. Αποκορύφωμα ήταν η ένταση στο τέλος του ημιχρόνου. Οι παίκτες του Βόλου διαμαρτυρήθηκαν έντονα στον διαιτητή.\nΣτο δεύτερο ημίχρονο οι δύο ομάδες δεν έπαιζαν με την ίδια ταχύτητα σε σχέση με το πρώτο μέρος. Γι' αυτό το λόγο έπεσε και ο ρυθμός του αγώνα, με αποτέλεσμα να δημιουργήσουν και λιγότερες τελικές προς την αντίπαλη εστία.\nΣτο 61' η ΑΕΚ έχασε μια μεγάλη ευκαιρία στο δεύτερο μέρος. Ο Μάνταλος έκλεψε την μπάλα στο μισό της Ένωσης και με δυνατή μπαλιά έβγαλε τον Άμραμπατ στην πλάτη της άμυνας του Βόλου. Αυτός έκανε το σουτ, προσπαθώντας να στείλει την μπάλα προς την εστία, με τον Κλέιμαν να παραχωρεί κόρνερ.\nΜετά τη μείωση του γκολ του Βόλου, η ΑΕΚ έφτασε κοντά στο να βάλει ένα ακόμα γκο. Οι παίκτες του Αργύρη Γιαννίκη άλλαξαν ωραία την μπάλα, ο Ρότα μοίρασε στον Λιβάι Γκαρσία μέσα στην περιοχή, αυτός έκανε το φαλτσαριστό σουτ με την μπάλα να καταλήγει στο δεξί κάθετο δοκάρι του Κλέιμαν.\nΣτα εναπομείναντα λεπτά, ο Βόλος προσπάθησε να πετύχει το γκολ της ισοφάρισης, δίχως όμως αποτέλεσμα. Το 1-2 παρέμεινε μέχρι το τελευταίο σφύριγμα της λήξης.


28 Ιδέες για το πιο οικογενειακό σαλόνι - δημιουργήσετε έναν άνετο και λειτουργικό οικογενειακό χώρο για όλους | Τεχνοτροπίες Και Διακόσμηση\nHome Διακόσμηση 28 Ιδέες για το πιο οικογενειακό σαλόνι – δημιουργήσετε έναν άνετο και λειτουργικό οικογενειακό χώρο για όλους\nPosted By: Colormanon: 18 Οκτωβρίου, 2021 In: Διακόσμηση, Διακοσμητικές ιδέες, Σαλόνι - καθιστικό\nΕμπνευσμένα σχέδια διακόσμησης που θα λατρέψουν και τα παιδιά και οι ενήλικες\nΟι οικογενειακές μας ιδέες για το σαλόνι έχουν σχεδιαστεί για να διατηρούν την ηρεμία και να βοηθούν όλους να χαλαρώσουν. Γιατί είναι σημαντικό όλοι στην οικογένεια να αισθάνονται σαν στο σπίτι τους – και πουθενά περισσότερο από ότι στο δωμάτιο όπου μαζευόμαστε για να δούμε μια ταινία ή να συζητήσουμε με τους φίλους μας.\nΤο σαλόνι είναι το πιο κοινωνικό δωμάτιο στο σπίτι, οπότε βεβαιωθείτε ότι παρέχει αρκετά καθίσματα για όλη την οικογένεια, συν λίγους επισκέπτες. Εάν δεν έχετε χώρο για επιπλέον καρέκλες, ένα σκαμπό ή ένα πουφ θα κάνει τη δουλειά και μπορεί να χρησιμοποιηθεί ως υποπόδιο όταν δεν χρειάζεται ως κάθισμα. Αν ψάχνετε να αγοράσετε μια νέα πολυθρόνα, ελέγξτε αν έχετε χώρο για να αναβαθμίσετε σε ένα κάθισμα αγάπης που μπορεί να φιλοξενήσει δύο άτομα που είναι πρόθυμα να κάτσουν μαζί.\n32 Φρέσκα σχέδια με σαλονάκια μικρών διαμερισμάτων για μεγάλη απόλαυση\nΙδέες για ένα οικογενειακό σαλόνι\nΠάνω απ ‘όλα, η ιδέα του σαλονιού σας πρέπει να προσφέρει άνεση. Εάν το δωμάτιό σας σας κάνει να αισθάνεστε κρύα, κάντε το πιο άνετο απλά προσθέτοντας μια απαλή υφή. Το βελούδινο χαλί ή ένα χαλί μπορούν να μεταμορφώσουν την εμφάνιση ενός δωματίου, κάνοντάς το αμέσως πιο φιλόξενο.\nΤι κάνει λοιπόν ένα ιδανικό άνετο οικογενειακό σαλόνι; «Το παν είναι να έχουμε αυτόν τον βαθύ, άνετο καναπέ που είναι αρκετά μεγάλος για όλη την οικογένεια», Βαθύς καναπέδες με παχουλά καθίσματα διακοσμημένα με μια σειρά από μαξιλάρια σκουός θα παρασύρουν όλη την οικογένεια να μείνουν και να περάσουν το βράδυ μαζί, παρά σε ξεχωριστά δωμάτια.\nΈνα τραπέζι χαμηλού επιπέδου που μπορεί να λειτουργήσει ως γραφείο, θα είναι επίσης χρήσιμο για όλους και οι μαξιλάρες ή τα πλεκτά πουφ που θα χρησιμεύσουν ως άνετα καθίσματα για τα μικρά παιδιά. Επιλέξτε ανθεκτικό δάπεδο και καναπέδες με χαλαρή κάλυψη με αφαιρούμενα και πλενόμενα καλύμματα που μπορούν να αντέξουν ακόμα και λίγες διαρροές.\nΚαι επειδή τίποτα δεν μπορεί να δώσει περισσότερη έμπνευση από μια εικόνα, παρακάτω έχουμε μια συλλογή για να πάρετε ιδέες για τα πιο άνετα και λειτουργικά οικογενειακά σαλόνια.\nTags: οικογενειακό σαλόνι ιδέες


Ένα unisex άρωμα που αναδεικνύει τον υπερήφανο εαυτό μας! - YourTipster.gr\nΗ Miss Kay με έμπνευση από τον Pride Month παρουσιάζει το limited-edition άρωμα I AM ME, ένα μοναδικό, unisex άρωμα που δημιουργήθηκε με γνώμονα την ανιδιοτελή αγάπη και είναι εμπνευσμένο από το αίσθημα της υπερηφάνειας. Ένα άρωμα που αναδεικνύει τον αληθινό εαυτό του καθενός και προσκαλεί να γιορτάσουμε κάθε έκφανση της προσωπικότητάς μας. Η ανάλαφρη αλλά ταυτόχρονα πλούσια μυρωδιά του το καθιστά την απόλυτη επιλογή για το φετινό καλοκαίρι για όσους θέλουν συνέχεια να χαμογελούν, να περνούν όμορφες στιγμές και να ζουν την κάθε στιγμή με αυτοπεποίθηση, συνδυάζοντας κάθε εμπειρία τους με το άρωμα τους.\nΤο άρωμα Ι ΑΜ ΜΕ από τη Miss Kay δημιουργεί από τα χρώματα του ουράνιου τόξου μια iconic συσκευασία και αφηγείται μία ιστορία για τον καθένα, παρακινώντας να αναδείξουμε τον υπερήφανο εαυτό μας. Ένα άρωμα που καταρρίπτει το μύθο των γυναικείων και ανδρικών αρωμάτων, είναι κατάλληλο για κάθε γούστο και διάθεση και αποκαλύπτει μία μοναδική μυρωδιά αφήνοντας μία υπέροχη αίσθηση!\nΤο I AM ME άρωμα συνδυάζει φρέσκες και δροσερές νότες από γκρέιπφρουτ, πορτοκάλι, γιασεμί, οσμάνθο, white musk, σανδαλόξυλο, νότες κεχριμπαριού, γλυκόριζα και βανίλια, ιδανικό για κάθε περίσταση, αφήνοντας μία μοναδική αίσθηση ελευθερίας που φανερώνει τα ξεχωριστά στοιχεία κάθε χαρακτήρα. Η ανάλαφρη και φρουτώδης μυρωδιά του I AM ME αποτελεί την ιδανική πρόταση, σε μία λειτουργική συσκευασία με πρακτικό σχεδιασμό για να χρησιμοποιείται on-the-go για κάθε περίσταση, ενώ η προσιτή του τιμή είναι κατάλληλη για να γίνει αναπόσπαστο κομμάτι της καθημερινότητάς.\nΒρες το νέο Miss Kay Unisex άρωμα εδώ\nTags: miss kay, άρωμα


Μετά από έναν ολόκληρο χρόνο... τι;;;;;;;;;; | "Ενδείξεις-Αποδείξεις"\nΜετά από έναν ολόκληρο χρόνο... τι;;;;;;;;;;\nΤου Γιώργου Φάκου Υπήρξα υποστηρικτής του Μητσοτάκη σε ότι αφορά τα μέτρα κατά της πανδημίας, έστω κι αν ποτέ δεν ήμουν Νέα Δημοκρατία. Ο...\nΥπήρξα υποστηρικτής του Μητσοτάκη σε ότι αφορά τα μέτρα κατά της πανδημίας, έστω κι αν ποτέ δεν ήμουν Νέα Δημοκρατία. Ομως σ' έναν πόλεμο πρέπει να εμπιστεύεσαι και να στηρίζεις τους ηγέτες σου -όποιοι κι αν είναι αυτοί.\nΝα θυμίσω ότι όλη η Ευρώπη στήριζε τον Τσόρτσιλ στη διάρκεια του Β' Παγκοσμίου Πολέμου αλλά όταν ο ναζισμός έσβησε, στις πρώτες εκλογές της Βρετανίας υπέστη μεγάλη ήττα.\nΣτήριξα λοιπόν και υποστήριξα όλες τις αποφάσεις της κυβέρνησης στη μάχη με τον ιό. Επί έναν ολόκληρο χρόνο προσπαθούσα να υλοποιώ κάθε απόφασή της και όσο περνούσε από το χέρι μου, να πείθω αμφισβητίες ότι πρέπει να κάνουν το ίδιο.\nΜετά από έναν ολόκληρο χρόνο, φαίνεται ότι τα μέτρα ήταν σε λάθος κατεύθυνση. Δεν είναι δυνατόν, με όλα αυτά τα μέτρα, σήμερα να εμφανίζονται πάνω από 3.000-4.000 κρούσματα...\nΚαι μάλιστα να λένε ότι θα τα αφήσουν όλα ανοικτά!\nΑν τώρα έχουμε τόσα κρούσματα, τι θα γίνει αργότερα, όταν η εστίαση ανοίξει, όταν ο τουρισμός θα ανοίξει;\nΤι έκανε αυτή η κυβέρνηση επί έναν ολόκληρο χρόνο, τελικά; ΄Η καλύτερα, τι αποτέλεσμα είχε για να μπορεί να... υπερηφανεύεται;\nΔεν μπαίνω στην... φιλοσοφία του ΣΥΡΙΖΑ και των υποστηρικτών του, αφού όσα γράφουν είναι γιατί θέλουν να ξανακερδίσουν την πολιτική καρέκλα, που έχασαν, έστω κι αν κάποιες απόψεις μου ταυτίζονται μαζί τους.\nΣε ότι αφορά την υγεία και το επίπεδο διαβίωσης των πολιτών, ΔΕΝ ΕΙΜΑΙ με κανένα κόμμα.\nΑλλά τώρα -ευτυχώς ή δυστυχώς- κυβερνάει η Νέα Δημοκρατία κι αυτή κρίνουμε για τις ενέργειές της. Επομένως, ποιος από αυτούς θα μας πει ΓΙΑ ΠΟΙΟ ΛΟΓΟ υπομείναμε τα βάναυσα μέτρα επί έναν ολόκληρο χρόνο; Για να έχουμε σήμερα πάνω από 3-4.000 κρούσματα και τον φόβο διάχυτο;\nΘα απαντήσει κανένας;\n"Ενδείξεις-Αποδείξεις" : Μετά από έναν ολόκληρο χρόνο... τι;;;;;;;;;;


Μοσχάτο Ταύρος Life: Μικρού μήκους ταινία από Ταυριώτες που βραβεύτηκε σε Festival ( VIDEO )\nΜικρού μήκους ταινία από Ταυριώτες που βραβεύτηκε σε Festival ( VIDEO )\nΤελικά ο Δήμος Μοσχάτου - Ταύρου, μας κρύβει μεγάλα ταλέντα και το κακό είναι πως δεν έχουν αναδειχθεί όπως θα έπρεπε.\nΜια ταινία μικρού μήκους εμπνευσμένη από ένα δικό μας παιδί, τον Τέλη Γκουβίτσα σάρωσε τα βραβεία στο 2nd Argo Film Festival και με την συμμετοχή και άλλων Ταυριωτών με εξαιρετικό ταλέντο, έφτασε στο να περάσει στις 10 καλύτερες ταινίες μικρού μήκους που έλαβαν μέρος στο Festival.\nΛίγα λόγια για την ταινία αλλά και τον σεναριογράφο-σκηνοθέτη Τέλη Γκουβίτσα( φωτο ):\nΟ Τέλης Γκουβίτσας μεγάλωσε στον Ταύρο και ξεκίνησε να ασχολείται με ταινίες/video μικρού μήκους από τα 15 του. Η τελευταία του δουλειά μέχρι τώρα, είναι η μικρού μήκους ταινία τρόμου, με τίτλο 'Goodnight Stories: The Cursed Filmmaker'.\nΣτη ταινία συμμετείχαν κι άλλοι Ταυριώτες, όπως ο Βαγγέλης Λαΐνας (Εικονοληψία/Διεύθυνση Φωτογραφίας), ο Τάσος Πίκουλας (Πρωταγωνιστής) και ο Άκης Μυλωνάς (Guest).\nΗ ταινία βραβεύτηκε στο φεστιβάλ 'Πρώτη Ματιά' με τις εξής διακρίσεις:\n-3η τιμητική διάκριση καλύτερου Σεναρίου [Τέλης Γκουβίτσας]\n-1η τιμητική διάκριση καλύτερης Μουσικής [Μάρκος Σαμαράς]\n-2η τιμητική διάκριση καλύτερου Make Up [Κατερίνα Μαυρογένη]\nΕπίσης, πέρασε στις 10 καλύτερες ταινίες (εκ των 73) που έλαβαν μέρος στο '2nd Argo Film Festival'\nΠλοκή: Η Σοφία είναι σκηνοθέτις και θέλει να γυρίσει μια ταινία τρόμου. Στην πορεία των γυρισμάτων όμως...\nΗχοληψία/Μουσική: Μάρκος Σαμαράς\nMake Up Effects: Κατερίνα Μαυρογένη\nΠρωταγωνιστούν: Λία Κουτσιανούλη, Τάσος Πίκουλας, Λήδα Μαρκάκη, Μάρκος Σαμαράς, Λήδα Καφετζή, Τένια Μπελέση, Σπύρος Γεωργαράς, Άκης Μυλωνάς, Γιώργος Κωνσταντινίδης\nΕμείς από την πλευρά μας θα θέλαμε να ευχηθούμε πάντα επιτυχίες στα παιδιά και να τους ευχαριστήσουμε από καρδιάς που προβάλουν με τον δικό τους εξαιρετικό τρόπο τον Ταύρο και το Μοσχάτο. Θα πρέπει η Δημοτική αρχή να τους έχει στα υπόψη της όταν χρειαστεί κάτι στα πολιτιστικά και να κοιτάει προπάντων τα δικά της παιδιά.\nΑναρτήθηκε από Μοσχάτο-Ταύρος.Life στις 9:13 π.μ.\nΑνώνυμος 2 Σεπτεμβρίου 2011 - 11:13 π.μ.\nTelis Jay Tegg 2 Σεπτεμβρίου 2011 - 2:07 μ.μ.\nΝα'στε καλά ρε παιδιά για την υποστήριξη! Το εκτιμούμε πολύ! Είναι πολύ ωραίο να ξέρεις ότι σε στηρίζει ο τόπος που μεγάλωσες!\nΥ.Γ.: Μια μικρή διόρθωση μόνο, δεν σαρώσαμε τα βραβεία στο 2nd Argo Film Festival. Περάσαμε στη 10άδα.\nΑνώνυμος 2 Σεπτεμβρίου 2011 - 3:25 μ.μ.\nEiste yperoxoi!!! bravo paidia\nΑνώνυμος 2 Σεπτεμβρίου 2011 - 6:11 μ.μ.\nΑνώνυμος 2 Σεπτεμβρίου 2011 - 6:34 μ.μ.\nΤΙΜΑΤΕ ΤΟΝ ΤΑΥΡΟ. ΜΠΡΑΒΟ ΠΑΙΔΙΑ\nΑνώνυμος 4 Σεπτεμβρίου 2011 - 10:43 π.μ.


Οι “Βόρειοι” από τη Θεσσαλονίκη, μας έδωσαν το τραγούδι για το κορίτσι με το πολύ περίεργο όνομα Σαλούνα, που κατά τη γνώμη μας κατέχει μια από τις πρώτες θέσεις στο πάνθεον της Ελληνικής ροκ σκηνής. Κυκλοφόρησε το 1968, σε μουσική των Άδωνι Παπασωτηρίου - Άρη Θωμά και στίχους του Νίκου Ελληναίου. Στην ερμηνεία ο Σώτος Κυρκασιάδης. Οι στίχοι δεν διεκδικούν «δάφνες» πρωτοτυπίας, αλλά η μουσική είναι απλά …. ασύλληπτη!!! Εν κατακλείδι κορυφαίο!!!!\nΒόρειοι Ελληνικό Ροκ Σαλούνα Greece\nJulie Lond 21 Δεκεμβρίου 2014 - 11:20 μ.μ.


ΣΑΒΒΑΣ Ι. ΣΑΒΒΑΣ: 16/2/2014 - 23/2/2014\n"Κύριοι" της διοίκησης, τα "λάθη" σας δεν καλύπτονται\nΗ κατάπτωση και η κατρακύλα της απερχόμενης διοίκησης του Δήμου Φυλής φαίνεται πως δεν έχει προηγούμενο. Η μετακύλιση ευθυνών, η παραποίηση της αλήθειας και η διαστρέβλωση των γεγονότων, έχουν γίνει ξεκάθαρη προεκλογική στρατηγική της δημοτικής αρχής, που έχει αναγάγει τη συκοφαντία σε δεύτερη φύση της, προφανώς προσπαθώντας να καλύψει τα λάθη και τις παρανομίες της.\nΣε πρόσφατο δημοσίευμα τοπικού μέσου -που έχει φθάσει να αποτελεί ξεκάθαρο προπαγανδιστικό μηχανισμό του κ. Μπουραΐμη- με έκπληξη διαπιστώσαμε πως η «ΕΝΟΤΗΤΑ ΠΟΛΙΤΩΝ» βρέθηκε… κατηγορούμενη λόγω της καταγγελίας του προϋπολογισμού του 2014.\nΜάθαμε επίσης (ακούσατε-ακούσατε) ότι η «ΕΝΟΤΗΤΑ ΠΟΛΙΤΩΝ» ευθύνεται για το μπλοκάρισμα της οικονομικής λειτουργίας του Δήμου!\nΑναρτήθηκε από ΣΑΒΒΑΣ Unknown Στις 4:53 π.μ. Δεν υπάρχουν σχόλια:\nΑναρτήθηκε από ΣΑΒΒΑΣ Unknown Στις 4:47 π.μ. Δεν υπάρχουν σχόλια:\nΆρθρο του Πέτρου Βιρβίλη\nΌσο βαδίζουμε προς τις Δημοτικές εκλογές, τόσο αποκαλύπτεται η γύμνια των περισσοτέρων πολιτικών ανδρών που κατεβαίνουν υποψήφιοι Δήμαρχοι στον Δήμο μας. Η διαφθορά σαν σαράκι, έχει σαπίσει όλους αυτούς που απαρτίζουν τους εκλογικούς τους πελάτες. Μαθημένοι να συναλλάσσονται με τους πρώτους, έχουν οδηγήσει την μεγάλη μάζα των ψηφοφόρων της περιοχής μας σε κατάσταση ύπνωσης.\nΖούμε στο πετσί μας τα καταστροφικά αποτελέσματα της σκουπιδο-ανάπτυξης που μας πούλησαν όλοι οι διατελέσαντες Δήμαρχοι την τελευταία 25ετία που σαν συνέπεια είχε την εγκατάσταση των Αθίγγανων και που φυσικά με την ανοχή της Δημοτικής αρχής, μετέτρεψαν την περιοχή μας σε κέντρο διακίνησης ναρκωτικών και παραγωγής μαύρου χρήματος. Ο κόσμος του Δήμου μας πεινάει και αυτοί κυκλοφορούν με 500ρικα σκορπώντας τον θάνατο. Πρέπει να το καταλάβουμε όλοι μας. Σκουπίδια και Αθίγγανοι είναι οι όψεις του ίδιου νομίσματος και αποτέλεσμα της πολιτικής όλων των Δημοτικών αρχών μέχρι τώρα.\nΑναρτήθηκε από ΣΑΒΒΑΣ Unknown Στις 4:45 π.μ. Δεν υπάρχουν σχόλια:\nΗ «ΕΝΟΤΗΤΑ ΠΟΛΙΤΩΝ» και ο επικεφαλής Σάββας Σάββας, σας προσκαλούν την Κυριακή 23 Φεβρουαρίου και ώρα 11.00 π.μ. στα γραφεία της παράταξης στην κεντρική πλατεία των Άνω Λιοσίων (Σωτήρη Πέτρουλα 38) για την Ετήσια κοπή της πρωτοχρονιάτικης πίτας.\nΑναρτήθηκε από ΣΑΒΒΑΣ Unknown Στις 3:27 π.μ. Δεν υπάρχουν σχόλια:\nΗ "ΕΝΟΤΗΤΑ ΠΟΛΙΤΩΝ" στην Ημερίδα του ΥΠΕΚΑ για τη διαχείριση των αποβλήτων\nΣάββας Σάββας, Φίλιππος Κυρκίτσος, Χρήστος Μουζακίτης\nΠαρούσα στην ημερίδα που διοργάνωσε το υπουργείο Περιβάλλοντος, Ενέργειας και Κλιματικής Αλλαγής (ΥΠΕΚΑ) με θέμα τον εθνικό σχεδιασμό πρόληψης, παραγωγής και διαχείρισης αποβλήτων ήταν η «ΕΝΟΤΗΤΑ ΠΟΛΙΤΩΝ».\nΟ επικεφαλής της παράταξης και υποψήφιος Δήμαρχος κ. Σάββας Σάββας, όπως και ο υποψήφιος Δημοτικός Σύμβουλος κ. Χρήστος Μουζακίτης, βρέθηκαν στην ημερίδα (που διοργανώθηκε τη Δευτέρα 10 Φεβρουαρίου) όπου μάλιστα τοποθετήθηκαν υποβάλλοντας ερωτήσεις σχετικά με ενδεχόμενη αλλαγή στον περιφερειακό σχεδιασμό, η εφαρμογή του οποίου φυσικά σημαίνει την οριστική υποβάθμιση του Δήμου Φυλής.\nΑναρτήθηκε από ΣΑΒΒΑΣ Unknown Στις 2:18 π.μ. Δεν υπάρχουν σχόλια:


Οι νέες κενές θέσεις εργασίας από τον ΟΑΕΔ ~ openpress-gr\nΤις νέες κενές θέσεις εργασίας του ΟΑΕΔ Πανελλαδικά, παρουσιάζει το Diorismos.gr. Πρόκειται για θέσεις υπό κάλυψη της 9ης Δεκεμβρίου 2012.\nΟι ενδιαφερόμενοι για περισσότερες πληροφορίες μπορούν να επικοινωνήσουν με τα αντίστοιχα ΚΠΑ του ΟΑΕΔ. Σημειώνεται ότι οι νέες κενές θέσεις εργασίας από τον ΟΑΕΔ θα αναρτώνται στην καρτέλα "Προσλήψεις" κάθε εβδομάδα.\nΣας επισυνάπτουμε το αρχείο με τις θέσεις εργασίας.\nPosted in: ΘΕΣΕΙΣ ΕΡΓΑΣΙΑΣ,ΟΑΕΔ,epixeiro


Σκυλιά και θάλασσα\nΤο καλοκαίρι είναι εδώ και η θάλασσα περιμένει να δροσίσει εμάς και τους τριχωτούς μας φίλους. Παρόλο που η νομοθεσία στην Ελλάδα είναι λίγο έως πολύ ασαφής για το θέμα "σκύλος στην παραλία και η θάλασσα" υπάρχουν μέρη που είναι φιλόξενα για μας και τα σκυλιά μας ή απλώς απομακρυσμένα, στα οποία μπορούμε να χαρούμε τον ήλιο και τη θάλασσα δίποδοι και τετράποδοι μαζί.\nΕκδρομή στη θάλασσα λοιπόν αλλά πάντα με ασφάλεια για να αποφύγουμε τις δυσάρεστες εκπλήξεις. Ποιοι είναι λοιπόν οι πιο συχνοί κίνδυνοι στην παραλία.\nΘεωρειταί ως ο σοβατότερος κίνδυνος, αφού αποτελεί μία παθολογική κατάσταση με αναφερόμενα ποσοστά θνησιμότητας που ξεπερνούν το 50%. Ένας σκύλος παθαίνει θερμοπληξία όταν δεν μπορεί να αποβάλει τη θερμότητα που προέρχεται, μεμονωμένα είτε σε συνδυασμό από το μεταβολισμό, την κινητική δραστηριότητα και τις συνθήκες του περιβάλλοντος. Τότε η θερμοκρασία του ζώου ξεπερνά τους 41 βαθμούς Κελσίου και το ζώο εμφανίζει σταδιακά έντονο λαχάνιασμα, κατάπτωση και συμπτώματα από το νευρικό σύστημα όπως αστάθεια, τύφλωση, επιληπτικές κρίσεις και κώμα.\nΗ αφυδάτωση προκύπτει όταν διαταραχθεί η ισορροπία μεταξύ πρόσληψης και απώλειας ύδατος. Σε συνθήκες ζέστης και υψηλής υγρασίας ο οργανισμός του σκύλου προκειμένου να διατηρήσει φυσιολογική τη θερμοκρασία του σώματός του σε φυσιολογικά επίπεδα, χρησιμοποιεί κυρίως τη διαδικασία της εξάτμισης. Το φαινόμενο της εξάτμισης πραγματοποιείται μέσα από τις πατούσες αλλά κυρίως από το ανοιχτό στόμα και το λαχάνιασμα. Με αυτή τη διαδικασία ο σκύλος χάνει μεγάλες ποσότητες νερού τις οποίες εάν δεν αντικαταστήσει τότε κινδυνεύει με αφυδάτωση. Σημάδια αφυδάτωσης είναι το έντονο λαχάνιασμα, τα ξηρά με κολλώδη σάλια ούλα, το ανελαστικό δέρμα, η ταχυκαρδία, ο σφυγμός και σε πιο σοβαρά περιστατικά ακόμη και η απώλεια συνείδησης.\nΣυχνοί επισκέπτες στις παραλίες εκτός από τους λουόμενους είναι οι μέλισσες και οι σφήκες, ειδικά όταν ανοίγουν οι σακούλες με τα ζουμερά καλοκαιρινά φρούτα. Οι σκύλοι ως περίεργα όντα συνηθίζουν να τις κυνηγούν και να προσπαθούν να τις πιάσουν, έτσι καταλήγουν να τις καταπίνουν ή τις περισσότερες φορές ρουθουνίζοντας απλώς στα χόρτα συνήθως τις ενοχλούν και δέχονται επίθεση. Παρατηρούνται λοιπόν, τσιμπήματα κυρίως σε πρόσωπο αλλά και σε γλώσσα, στόμα, φάρυγγα και λάρυγγα. Σε πολλές περιπτώσεις τα τσιμπήματα μπορεί να είναι πολλαπλά. Το πιο χαρακτηριστικό σύμπτωμα είναι το οίδημα και ο πόνος στην περιοχή γύρω από το τσίμπημα. Επικίνδυνο είναι το οίδημα στη γλώσσα που μπορεί να παρακωλύσει την αναπνοή του ζώου. Σε περιπτώσεις σοβαρής αλλεργικής-αναφυλακτικής αντίδρασης και σοβαρής τοξίκωσης από το δηλητήριο των εντόμων μπορεί να έχουμε ακόμη και θάνατο του ζώου εάν δεν υπάρξει άμεση αντιμετώπιση της κατάστασης.\nΚαπέλα, ομπρέλες, αντηλιακά παντός τύπου, σαγιονάρες για την καυτή άμμο είναι μερικά από τα απαραίτητα εφόδια για την παραλία για μας. Τι γίνεται όμως με τα σκυλάκια μας; Πόσες φορές βλέπουμε ζώα απρόθυμα να περπατήσουν επάνω στην άμμο και μετά από καμία ώρα τα πατουσάκια τους είναι κατακόκκινα ενώ την επόμενη μέρα αρχίζει το ξεφλούδισμα, η φαγούρα και το γλείψιμο. Επίσης στη μουσούδα, στα άτριχα σημεία του σώματος και σε ξυρισμένα ζώα με ιδιαίτερα λευκό δέρμα παρατηρούνται πολύ συχνά το καλοκαίρι ηλιακά εγκαύματα. Τα εγκαύματα είναι επώδυνα και μπορούν πολύ εύκολα να επιμολυνθούν και έτσι να εξελιχτούν σε σοβαρές δερματικές αλλοιώσεις.\nΠολλές φορές ιδιοκτήτες αναφέρουν περιστατικά εμετού ή και διάρροιας του σκύλου στην παραλία ή μετά την επιστροφή στο σπίτι χωρίς όμως να αναφέρουν αν προϋπήρχε κάποια αδιαθεσία το προηγούμενο διάστημα. Αυτό οφείλεται στην κατάποση θαλασσινού νερού. Για το γεγονός αυτό ευθύνεται η μεγάλη περιεκτικότητα του νερού σε χλωριούχο νάτριο που δημιουργεί στον οργανισμό συνθήκες υπερνατριαιμίας. Εξάλλου μία συνήθης πρακτική πρόκλησης εμετού στο σκύλο είναι η χρήση αλατόνερου. Η ύπαρξη παθογόνων μικροοργανισμών στο νερό είναι ακόμη ένας παράγοντας που μπορεί να επιδεινώσει τη γαστρεντερίτιδα αυτής της μορφής.


Ειδήσεις για Olga Kefalogianni - Spoiler και νέα\nΔημοσιεύθηκε: 30 Μαΐου 2021 08:00 Την καλύτερη περίοδο της ζωής της φαίνεται πως διανύει η Όλγα Κεφαλογιάννη. H πανέμορφη βουλευτής σε λίγους μήνες θα γίνει για πρώτη φορά μητέρα. Η 46χρονη πολιτικός πρόσφατα παντρεύτηκε με τον αγαπημένο της Μίνωα Μάτσα υπό άκρα μυστικότητα στις Σπέτσες. Το ζευγάρι μετά τον γάμο αποκάλυψε και τα ευχάριστα της εγκυμοσύνης. Η Όλγα Κεφαλογιάννη σε λίγους μήνες θα φέρει στον κόσμο δίδυμα και το ζευγάρι πλέει σε πελάγη ευτυχίας. Μάλιστα έχει μάθει και το φύλο των διδύμων. Περιμένει ένα αγοράκι και ένα κοριτσάκι. Η βουλευτής παρευρέθηκε στη βάφτιση της κόρης της ξαδέρφης της. Η αγαπημένη πολιτικός πόζαρε με τη νεοφώτιστη και μπορεί κανείς να διακρίνει ξεκάθαρα τη φουσκωμένη κοιλίτσα της. Φορούσε ένα φαρδύ, μουσταρδί φόρεμα αλλά ήταν εμφανές ότι τα πρώτα σημάδια της εγκυμοσύνης είναι ορατά. #News #Olga Kefalogianni


Ευτυχισμένοι Μαζί: Δείτε πώς είναι σήμερα ο «Γιαννάκης» | Simple News\nΕυτυχισμένοι Μαζί: Δείτε πώς είναι σήμερα ο «Γιαννάκης»\nΟ «Γιαννάκης» από την αγαπημένη κωμική σειρά του Mega «Ευτυχισμένοι Μαζί» μεγάλωσε και αποκάλυψε λεπτομέρειες για τη ζωή του. Ο Σάββας Σαλίπας, όπως είναι το πραγματικό του όνομα, μίλησε στην κάμερα της εκπομπής «Ελένη» και ανέφερε πως σήμερα σπουδάζει ναυτιλιακά και εργάζεται ως διανομέας. Αρχικά, εξήγησε πώς κέρδισε τον ρόλο του στην επιτυχημένη σειρά με τον Γιάννη Μπέζο και την Κατερίνα Λέχου.\n«Δύο χρονών γράφτηκα σε ένα πρακτορείο και άρχισα να κάνω φωτογραφίσεις για περιοδικά. Στα 7 μου ήρθε το “Ευτυχισμένοι μαζί”. Κάποια στιγμή όμως, δεν ήθελα να παίζω στην τηλεόραση, γιατί ντρεπόμουν να βγαίνω έξω και να μου μιλάνε. Έχανα την παιδική μου ηλικία», είπε χαρακτηριστικά.\nGlomex Player(40599w16ki4e70hs, v-cix57w6ljaqh)\nΌπως ανέφερε στη συνέχεια, για τη ζωή του σήμερα: «Σπουδάζω ναυτιλιακά και αισθάνομαι πιο ασφαλής ότι θα έχω δουλειά στο μέλλον. Καλώς ή κακώς, με την υποκριτική μία είσαι και μία δεν είσαι. Παράλληλα, εργάζομαι σαν διανομέας και πηγαίνω και σε ένα φροντιστήριο και βοηθάω».\nΤέλος, αναφέρθηκε στα βίντεο που κάνει στο TikTok με τις καλύτερες σκηνές από το σίριαλ.\n«Είδα στο TikTok κάποια άλλα παιδιά, που έχουν παίξει σε ελληνικές σειρές ανεβάζουν βίντεο με παλιές σκηνές και είπα “καλή ιδέα”», τόνισε ο Σάββας Σαλίπας.\nΕνεργειακή κρίση: Τι θα συμβεί εάν η Ρωσία κλείσει τη «στρόφιγγα» του αερίου – Γιατί η Γερμανία σήμανε συναγερμό\nΕπίδομα ακρίβειας: Εντός 15 ημερών θα λάβουν τα 200 ευρώ οι δικαιούχοι – Οι όροι και οι «παγίδες»\nΘάνατος Τζωρτζίνας: Στα ύψη «ύποπτο» φάρμακο – Πήρε τον ιατρικό φάκελο του παιδιού η οικογένεια\nPrevious Survivor – Ο Ανδρέας Ματθαιακάκης για την Ασημίνα: «Της είπα να κόψει το δούλεμα, δεν της έδωσα ούτε το χέρι»\nNext Δημήτρης Ουγγαρέζος για σύντροφό του: «Την είδα στη ντουζιέρα και ζήτησα να κοπούν τα πλάνα»\nΟ Κώστας Κωστόπουλος κατέθεσε μήνυση εις βάρος της Έλενας Αθανασοπούλου\nΘεοδώρα Βουτσά για Κατερίνα Καινούργιου: «Της χρωστούσα μια συγγνώμη, της είχα φωνάξει και της έκλεισα την πόρτα»\nReuters: «Εμπάργκο στο ρωσικό πετρέλαιο από την ΕΕ – Τι ισχύει για την Ουγγαρία»\nΠλοίο με ελληνική σημαία δέχθηκε ένοπλη επίθεση στον Περσικό Κόλπο – Υπό κατάληψη το τάνκερ